Έξι παιδιά πέθαναν κατά τη βάπτισή τους στη Ζιμπάμπουε – Arouraios.gr – Ειδήσεις\nΈξι παιδιά πέθαναν κατά τη βάπτισή τους στη Ζιμπάμπουε\nΣύμφωνα με την Αστυνομία, τα θύματα μετείχαν σε ομάδα συνολικά εννέα παιδιών ηλικίας από 1 μέχρι 9 ετών, που θα βαπτίζονταν από δύο μέλη μιας χριστιανικής αίρεσης.\nΈξι μικρά παιδιά πέθαναν, υπό αδιευκρίνιστες ακόμη συνθήκες, κατά τη διάρκεια της βάπτισής τους σε ποταμό της ανατολικής Ζιμπάμπουε, όπως ανακοίνωσαν οι τοπικές αστυνομικές Αρχές.\n«Έξι παιδιά πέθαναν την Τρίτη κατά τη βάπτισή τους στο χωριό Μουρίγουο», στην επαρχία της Ανατολικής Μασοναλάνδης, ανέφερε η εκπρόσωπος της Αστυνομίας, Τσάριτι Τσαράμπα.\n«Η Αστυνομία έχει θορυβηθεί πολύ από τον θάνατο αυτών των αθώων παιδιών. Συνιστούμε στους ανθρώπους να μην επιδίδονται σε επικίνδυνες πρακτικές υπό το πρόσχημα της ελευθερίας του θρησκεύεσθαι», πρόσθεσε.\nΣύμφωνα με την εκπρόσωπο, τα θύματα μετείχαν σε ομάδα συνολικά εννέα παιδιών ηλικίας από 1 μέχρι 9 ετών που επρόκειτο να βαπτιστούν από δύο μέλη μιας χριστιανικής αίρεσης.\n«Αφού αντιλήφθηκαν ότι τα παιδιά ήταν νεκρά, οι δράστες έφυγαν από την περιοχή, αλλά συνελήφθησαν. Κατηγορούνται για ανθρωποκτονία εξ αμελείας», είπε η κ. Τσαράμπα.\nΈνας περαστικός βρήκε τα πτώματα των έξι παιδιών, αφού προηγουμένως είχε συναντήσει τυχαία ένα άλλο παιδί που έτρεμε από το κρύο: ήταν μόλις τεσσάρων ετών και κατάφερε να βγει σώο από το ποτάμι.\nΟι συνθήκες του θανάτου των παιδιών παραμένουν αδιευκρίνιστες, ενδέχεται όμως να πέθαναν από το κρύο, αφού στη Ζιμπάμπουε μόλις μπήκε ο χειμώνας.\nΟι διάφορες αιρέσεις και οι γκουρού που υποστηρίζουν ότι κάνουν θαύματα γνωρίζουν μεγάλη επιτυχία στη Ζιμπάμπουε τα τελευταία χρόνια.


Γιάννης Χριστόπουλος: "Πειθαρχεία, αγωνιστικότητα, μυαλό"\nΠαρασκευή, 08 Αύγουστος 2014 15:12\nΕνδιαφέρουσα συνέντευξη παραχώρησε στα “Ευρυτανικά Νέα” ο προπονητής του Πλατανιά Χανίων Γιάννης Χριστόπουλος. Ο Καλαματιανός τεχνικός μίλησε για την προετοιμασία στο Καρπενήσι, τα συμπεράσματα που έβγαλε από τα φιλικά, αλλά και τη φιλοσοφία του μέσα στα παιχνίδια. Στην κουβέντα που είχαμε ο 42χρονος προπονητής δε λησμόνησε να αναφερθεί στην υπέροχη εμπειρία που έζησε με τον ΠΑΣ Γιάννινα, αλλά και την άσχημη με την Ουκρανική Τραβίγια.\nΓια την προετοιμασία στο Καρπενήσι τόνισε: Κύλησε πολύ καλά! Η ατμόσφαιρα στα αποδυτήρια ήταν εξίσου καλή, τα παιδιά έδωσαν τον καλύτερό τους εαυτό στις προπονήσεις και τα φιλικά, ενώ εξαιρετική υπήρξε και η συνεργασία με τους ανθρώπους της ομάδας τόσο με όσους ταξίδεψαν στο Καρπενήσι όσο και και την Διοίκηση (βασικός λόγος που επέλεξα τον Πλατανιά) στα Χανιά. Επίσης, η περιοχή του Καρπενησίου είναι ιδανική για προετοιμασία, οι κλιματολογικές συνθήκες είναι άριστες, όπως και οι παροχές που είχαμε: γήπεδα, ξενοδοχείο, αλλά και ομάδες για να διεξάγεις φιλικά.\nΓια τα θετικά και αρνητικά στοιχεία που εντόπισε στις αναμετρήσεις ο 42χρονος τεχνικός σχολίασε: Πρώτα από όλα να πω ότι το ρόστερ της ομάδας δεν έχει ολοκληρωθεί και η ομάδα δεν είναι μονταρισμένη ακόμα. Στους αγώνες θέλαμε να παίξουν όλα τα παιδιά, μοιράζοντας τον χρόνο συμμετοχής. Είμαι ικανοποιοημένος από την προσπάθεια που κάνανε, όμως από την αγωνιστική εικόνα μας είμαι ευχαριστημένος κατά διαστήματα. Αυτό βέβαια είναι φυσιολογικό, καθώς βρισκόμαστε στο στάδιο της προετοιμασίας και είναι τα πρώτα φιλικά.\nΓια την φιλοσοφία του ως προπονητής δήλωσε: Η φιλοσοφία μου βασίζεται στο τρίπτυχο «αγωνιστική πειθαρχεία - αγωνιστικότητα - μυαλό». Δηλαδή θέλω οι παίχτες μου να δίνουν το 100% των δυνατοτήτων τους και στα παιχνίδια και τις προπονήσεις, να είναι αγωνιστικά πειθαρχημένοι, ώστε να μπορούμε να λειτουργούμε σα σύνολο και βέβαια πρέπει να δημιουργηθεί μια ομάδα που να σκέφτεται, αφού το ποδόσφαιρο παίζεται με μυαλό.\nΣτο τι πρέπει να αλλάξει στην ομάδα για να μην υπάρχει το άγχος που είχε πέρσι ως το τέλος, σχολίασε: Το πρωτάθλημα τη νέα σεζόν θα είναι πολύ δύσκολο, καθώς ενισχύονται πολύ οι ομάδες και θα υποβιβάζονται τέσσερις (4). Αυτό κάνει την όλη προσπάθεια ακόμα πιο δύσκολη και αν αναλογιστούμε πως πέρσι η σωτηρία ήταν στους 38 πόντους και φέτος θα είναι στους 42 ή και παραπάνω. Θέλω να βάλω στην ομάδα ποδοσφαιριστές που να το αξίζουν και να χτίσουμε ένα σύνολο πάνω σε αυτούς. Σίγουρα θα ήθελα να έχω το ρόστερ συμπληρωμένο από την 1 Ιουλίου, όμως ήταν επιλογή μου να το καθυστερήσω ώστε να έρθουν ποδοσφαιριστές, οι οποίοι θα μας βοηθήσουν πραγματικά.\nΕρωτηθείς αν το αγχώνει το γεγονός πως ο Πλατανιάς αλλάζει συνεχώς προπονητές υπογράμμισε χαρακτηριστικά: Υπάρχει η παράδοση, σύμφωνα με την οποία κανένας προπονητής στον Πλατανιά Χανίων στις επαγγελματικές κατηγορίες δεν έχει ολοκληρώσει στη σεζόν!! Οπότε είναι ευκαιρία να σπάσω την παράδοση αυτή…!!\nΓια τον στόχο της ομάδας ήταν κατηγορηματικός: Η παραμονή, παίζοντας ελκυστικό ποδόσφαιρο, ώστε να ικανοποιήσουμε τον κόσμο!\nΓια την κλήρωσε ο Καλαματιανός τεχνικός είπε τα ακόλουθα: Η κλήρωση είναι πολύ καλή για την ομάδα και πολύ κακή για τον προπονητή!! Γιατί εμείς είμαστε ακόμα σε φάση που ολοκληρώνουμε το ρόστερ μας και στο ξεκίνημα της σεζόν έχουμε δυνατά παιχνίδια, καθώς παίζουμε με τους 4 πρώτους του περσινού πρωταθλήματος!!\nΑυτοί θα προέρχονται από ευρωπαϊκές υποχρεώσεις άρα θα είναι πιο έτοιμοι, οπότε και να χάσουμε βαθμούς, δε θα είναι καταδικαστικοί για την παραμονή μας στην κατηγορία. Θα χρειαστεί σωστή διαχείριση μέσα στα αποδυτήρια και ψυχική δύναμη, ώστε να ανταπεξέλθουμε στη συνέχεια. Δύσκολη κατάσταση θα υπάρξει λογικά από την τελευταία αγωνιστική του πρώτου γύρου μέχρι τα επόμενα πέντε ματς, γιατι θα παίξουμε με Ολυμπιακό, Παναθηναϊκό, Αστέρα Τρίπολης και ΠΑΟΚ εκτός έδρας και Ατρόμητο-Εργοτέλη εντός έδρας!!\nΓια την ομάδα του ΠΑΣ Γιάννινα με την οποία έζησε έντονες στιγμές τόνισε: Ήταν μια τρομερή χρονιά, που ξεκίνησε με απίστευτες δυσκολίες και θα μπορούσα να γράψω τόμους για αυτήν. Τρομερά περισταστικά, αγώνας μεγάλος για να πάρουμε ποδοσφαιριστές και μεγάλη προσπάθεια κάθε Κυριακή στο γήπεδο από εμάς και τους φιλάθλους. Η ομάδα εξελίχθηκε, όπως και οι παίχτες πολλοί εκ των οποίων πουλήθηκαν. Ο κοσμός όμως παρέμεινε, έχοντας πάντα στο πλευρό της τη συγκλονιστική συμπαράσταση του κόσμου.\nΓια την περιπέτεια με την Ουκρανική Τραβίγια είπε: Δεν ήθελα να πάω σε ομάδα που να είναι ανταγωνιστική του ΠΑΣ Γιάννινα, γιατί ένιωθα δέσιμο με τον κόσμο. Είχα πρόταση από την Κύπρο και από την Τραβίγια, την οποία αποδέχτηκα μέσα σε 4 μέρες. Ήταν η μοναδική Ουκρανική ομάδα που είχε απαγόρευση μεταγραφών και είχα δικαίωμα να πάρω παίχτες μόνο από τις Ακαδημίες και όχι ξένους. Παρά τις 3 μόλις εβδομάδες προετοιμασίας τον Δεκέμβρη η ομάδα ήταν πάνω από τη ζώνη του υποβιβασμού, όμως τον τελευταίο 1,5 μήνα άρχισαν να δημιουργούνται περίεργες καταστάσεις όσον αφορά εμένα προσωπικά, καθώς δεν είχα τη σωστή αντιμετώπιση από το περιβάλλον της διοίκησης. Έτσι, η μόνη λύση για μένα και την ομάδα ήταν το τέλος της συνεργασίας μας.\nΣε ερώτηση σχετικά με την νέα γενιά Ελλήνων προπονητών ο κ. Χριστόπουλος δήλωσε: Δε θέλω να αναφέρομαι σε παλιές και νέες γενιές, αλλά σε προπονητές που εξελίσσονται. Πιστεύω όμως επειδή έχω συμμετοχή σε όλες τις σχολές προπονητών και παρακολουθώ όλα τα χρόνια πολλούς από αυτούς πως οι Έλληνες έχουν πολλές ικανότητες και σε ορισμένα θέματα είμαστε σε καλύτερο επίπεδο από άλλους του εξωτερικού.\nΣτο επίλογό του ο Γιάννης Χριστόπουλος υπογράμμισε τα ακόλουθα: Εύχομαι καλή χρονιά σε όλες τις ομάδες με υγεία, ενώ όσον αφορά τους φιλάθλους μας να πω ότι εφόσον πετύχουμε τους φετινούς μας στόχους θα μπουν οι βάσεις για να δημιουργήσουμε κάτι ισχυρό και δυνατό μελλοντικά.\nΈχουμε 8036 επισκέπτες συνδεδεμένους


Ατσάλινα πασαλάκια "T" | CanvasCamp\nΤα πασσαλάκια της σκηνής, καρφώνονται διαγωνίως μέσα στο έδαφος, με το αιχμηρό τελείωμα προς το μέρος της σκηνής και τα σχοινιά στερέωσης προσαρμόζονται στο πασσαλάκι έτσι ώστε να σχηματίσουν μία ορθή γωνία. Με αυτόν τον τρόπο, αγκυστρώνονται ασφαλέστερα στο έδαφος, κάνοντας τη σκηνή σας πιο ανθεκτική στον αέρα.\nΣκοπεύετε να αφήσετε τη σκηνή σας για ολόκληρη τη χρονιά έξω/στημένη; Σε αυτήν την περίπτωση, το ατσάλινο πασσαλάκι σε σχήμα 'Τ', προσφέρει στη σκηνή σας την καλύτερη αγκύστρωση. Ένα δυνατό πλαίσιο 'Τ', κρατά κάθε σκηνή στη θέση της. Διατίθεται στα μεγέθη: 40 ή 50 cm.\nΜήκος: 40 ή 50 cm


Η πλειοψηφία των Ελλήνων των Σκοτεινών χρόνων και της Γεωμετρικής περιόδου, όπως άλλωστε και των προγενέστερων αλλά και μεταγενέστερων εποχών, ζούσε από την αγροτική παραγωγή. Αν και δεν έχουν εντοπιστεί πολλά κατάλοιπα απλών εργαλείων, ειδών νοικοκυριού ή ακόμη και των ίδιων των οικημάτων, ο αγροτικός κόσμος ήταν το θεμέλιο της οικονομικής δραστηριότητας. H γη χρησιμοποιούνταν με κάθε τρόπο, για αγροτικές και κηπευτικές καλλιέργειες, ενώ η σημασία της κτηνοτροφίας φαίνεται από το ότι ο πλούτος υπολογιζόταν συχνά από τον αριθμό των ζώων, ιδιαίτερα των βοοειδών. Η αγροτική παραγωγή αποτελούσε κύρια πηγή πλούτου είτε όταν καταναλωνόταν στο πλαίσιο του οίκου είτε όταν το πλεόνασμά της γινόταν αντικείμενο εμπορικής ανταλλαγής.\nΣτα ομηρικά έπη οι κλήροι και τα κοπάδια των ευγενών συνήθως είχαν την ίδια σημασία στις περιπτώσεις που αναφέρονταν οι περιουσίες τους. Η γεωργία πρέπει να έπαιζε μεγαλύτερο ρόλο στα κατώτερα στρώματα, καθώς η μέση περιουσία αποτελούνταν από ένα σπίτι και ένα κομμάτι γης. Ίσως ο ποιητής αναφερόταν σε έναν κόσμο όπου οι περιουσίες των περισσότερων ήταν καλλιεργήσιμες εκτάσεις και μόνο οι πλούσιοι είχαν επιπλέον και κοπάδια ζώων. Εάν είναι έτσι, τότε η συχνή μνεία βοοειδών και αιγοπροβάτων γινόταν όχι γιατί τα ζώα ήταν τόσο κοινά, αλλά γιατί αποτελούσαν ένα είδος περιουσίας με κύρος.\nΈχει διατυπωθεί η άποψη ότι η κτηνοτροφία αποτελούσε τη βασική πηγή διατροφής κατά τους Σκοτεινούς χρόνους, ενώ η καλλιέργεια της γης ήταν απρογραμμάτιστη και σποραδική, έγινε όμως πολύ πιο εντατική και συστηματική κατά τη διάρκεια της Γεωμετρικής περιόδου, μια και ήταν πιο αποτελεσματικός τρόπος για να τραφεί ο ταχύτατα αυξανόμενος πληθυσμός. Η υπόθεση όμως αυτή παραμένει ακόμη ανοιχτή. Η μελέτη των σκελετικών υπολειμμάτων μιας οικογένειας της Ύστερης Γεωμετρικής περιόδου που τάφηκε στο χώρο της μεταγενέστερης αθηναϊκής Αγοράς, έδειξε ότι το γάλα και το κρέας κάλυπταν σημαντικό ποσοστό της διατροφής της. Αντίθετα, στα ομηρικά έπη οι άνθρωποι γενικά περιγράφονταν ως καταναλωτές κρασιού και άρτου και όχι ως κρεοφάγοι. Αν και το κρέας συμπεριλαμβανόταν σχεδόν πάντα στη διατροφή ενός ομηρικού ευγενή, δε φαίνεται ότι αποτελούσε τη βάση της δίαιτάς του. Οι περιπτώσεις που καταναλωνόταν το κρέας φαίνεται ότι ήταν ειδικές, όπως στην περίπτωση που δέχονταν επισκέπτες ή μετά από θυσίες προς τους θεούς. Γι' αυτό ίσως και γινόταν ιδιαίτερος λόγος για την προετοιμασία του κρέατος, ενώ η αναφορά στην κατανάλωση ψωμιού και κρασιού ήταν πολύ σύντομη.\nΗ επιθυμία των ανώτερων κοινωνικά στρωμάτων για μεγαλύτερη ποικιλία βιοτεχνικών και καλλιτεχνικών προϊόντων, που προέρχονταν είτε από την Ανατολή είτε από τοπικά εργαστήρια, επέφερε την ανάπτυξη του εμπορίου κατά τον 8ο αιώνα π.Χ. και την αύξηση της αγροτικής παραγωγής σε ορισμένες περιοχές πέρα από τα επίπεδα ικανοποίησης των τοπικών αναγκών ώστε το περίσσευμά της να χρησιμοποιηθεί ως αντάλλαγμα για την απόκτηση των παραπάνω προϊόντων.\nΗ βιοτεχνία στην Ελλάδα των Σκοτεινών χρόνων κάλυπτε τις τοπικές ανάγκες, χωρίς τη δυνατότητα να προβαίνει σε σημαντικές εξαγωγές και να τροφοδοτεί το διαμετακομιστικό εμπόριο. Δεν υπήρχαν ούτε τα ανακτορικά εργαστήρια των μυκηναϊκών χρόνων, ούτε οι κοινωνικές και οικονομικές συνθήκες που θα μπορούσαν να αντέξουν το κόστος κατασκευών από πολύτιμα υλικά και με επιμελημένη εργασία. Έτσι, σε αυτές τις κοινωνίες διατηρήθηκαν οι κλάδοι που παρήγαν είδη πρώτης ανάγκης.\nΒασικές ανάγκες της καθημερινής ζωής καλύπτονταν, ως επί το πλείστον, στο εσωτερικό του οίκου. Στο βαθμό που τα εργαστήρια ανήκαν στο χώρο τροφοδότησης κάποιων αγροτικών νοικοκυριών, δεν υπήρχαν οι προϋποθέσεις για κανονικό εμπόριο. Η ανάγκη για προϊόντα που θα παράγονταν τοπικά, όπως ήταν ο οπλισμός και τα μεγάλα γραπτά αγγεία, έκαναν επιτακτική την απεξάρτηση των τεχνιτών από κάποιες μόνο ισχυρές οικογένειες. Έτσι, με τον καιρό τα εργαστηριακά επαγγέλματα άρχισαν να αναπτύσσονται εκτός των ορίων του οίκου. Αν και η δουλειά των τεχνιτών φαίνεται ότι εξαρτιόταν σε μεγάλο βαθμό από τις προτιμήσεις των αριστοκρατών, ιδιαίτερα όσον αφορά στα έργα που γίνονταν κατά παραγγελία, οι τεχνίτες δούλευαν ως ελεύθεροι επαγγελματίες. Ετοίμαζαν προϊόντα για να αντιμετωπίσουν την όποια ζήτηση, αλλά εκτελούσαν και παραγγελίες πελατών, οι πλουσιότεροι από τους οποίους πρόσφεραν την κατάλληλη πρώτη ύλη. Η διάθεση των έργων τους γίνονταν μέσα στο πλαίσιο του ανταλλακτικού εμπορίου, αλλά δεν πρέπει να υπήρχε καθορισμένη σταθερή τιμή για την αξία τόσο της εργασίας τους όσο και των προϊόντων της τέχνης τους.\nΑπό τα μέσα του 9ου αιώνα π.Χ. και μετά, οι συχνές επαφές με την Ανατολή αύξησαν την ποσότητα των εισαγόμενων πρώτων υλών, οι οποίες μπορούσαν πλέον να καλύψουν περισσότερες παραγγελίες, και παράλληλα διευκόλυναν τις πολιτισμικές επιδράσεις. Η διεύρυνση των εργασιών και η απομίμηση έργων ανατολικών εργαστηρίων έδωσαν στους τεχνίτες την ευκαιρία να εξασκηθούν, να πλουτίσουν τις γνώσεις και να βελτιώσουν την επιδεξιότητά τους. Tα εργαστήρια περιοχών με έντονη εμπορική δραστηριότητα, όπως η Eύβοια, η Αττική, η Pόδος, η Σάμος, η Κρήτη, η βορειοανατολική Πελοπόννησος, συνέβαλαν στην τεχνική πρόοδο και την ανάπτυξη της βιοτεχνίας.\nΣτα ομηρικά έπη τα έργα της τέχνης ασκούν μία γοητεία και οι ικανότητες του τεχνίτη θεωρούνται θείο δώρο. Κάθε επιδέξιος τεχνίτης ονομάζεται γενικά τέκτων, που σημαίνει ξυλουργός, κτίστης, επιπλοποιός. Διακρίνονται τα επαγγέλματα του χαλκέα, ο κατεξοχήν όρος που δηλώνει την απασχόληση γενικά με τα μέταλλα, του χρυσοχόου, του κεραμέα και του αρματοπηγού. Aναφέρονται επίσης και λίγοι επώνυμοι τεχνίτες όπως ο σκυτοτόμος Tύχης, ο τέκτονας Iκμάλιος, ο χρυσοχόος Λαέρκης, ο ναυπηγός Φέρεκλος καθώς και ο Επειός που κατασκεύασε το Δούρειο Ίππο. Χαρακτηριστικό παράδειγμα για την πρόθεση του τεχνίτη-δημιουργού να βγει από την ανωνυμία και να τονίσει το ιδιαίτερο ατομικό του επίτευγμα αποτυπώνεται σε ένα όστρακο από τις Πιθηκούσσες που φέρει την πιο πρώιμη υπογραφή κεραμέα.\nΣτους Σκοτεινούς χρόνους και τη Γεωμετρική περίοδο, όπως άλλωστε και σε παλαιότερες εποχές, η ανάγκη να καλυφτούν τα κενά της οικονομίας του οίκου και να αποκτηθούν δούλοι, μέταλλα ή πολύτιμα αντικείμενα με μέσα άλλα, πέραν του πολέμου που πάντα εγκυμονούσε κινδύνους, αναπόφευκτα οδήγησε σε ένα σύστημα ανταλλαγών σε είδος, με αναγνωρισμένες αξίες για τα διάφορα προϊόντα. Για τα αγαθά που είχαν γίνει αντικείμενα καθημερινών συναλλαγών διαμορφώνονταν τιμές που τις συνέθεταν η γενική αξιολόγηση της χρησιμότητας και της ιεράρχησής τους σε συσχετισμό με άλλες ανάγκες, και οι τρέχουσες πιέσεις των νόμων της προσφοράς και της ζήτησης.\nΟι ανταλλαγές, ανάλογα με το ρόλο που είχε σε αυτές το κέρδος, μπορούν να ταξινομηθούν σε δύο κατηγορίες. Στην πρώτη, την τεχνική του δώρου και του αντίδωρου, λειτουργούσε η έννοια της ισοδυναμίας των ανταλλασσόμενων αντικειμένων και αποκλειόταν αυτή του κέρδους. Αντίθετα στη δεύτερη, το εμπόριο, το κέρδος αποτελούσε το κίνητρο για αυτού του είδους τις δραστηριότητες.\nΤο μεγαλύτερο ποσοστό αυτών των συρράξεων είχε τη μορφή επιδρομών. Επιδρομές με σκοπό τη λαφυραγωγία ήταν κοινός τόπος στον Όμηρο και οι ήρωες των ομηρικών επών συνήθιζαν να καυχώνται για τέτοιου είδους κατορθώματα. Υπάρχουν πολλές αναφορές σε αλώσεις πόλεων, τις οποίες ακολουθούσαν η υποδούλωση των κατοίκων και η διανομή των διαθέσιμων λαφύρων στους νικητές. Τα λάφυρα οποιασδήποτε μορφής αποτελούσαν σημαντικό κίνητρο αλλά και αξιοσημείωτη πηγή πλούτου για τους στρατούς των εμπολέμων. Η απόκτηση αγαθών στον πόλεμο ήταν απόλυτα δικαιολογημένη στην Ιλιάδα, όπου το κύρος των ηγετών εξαρτιόταν σε μεγάλο βαθμό από τον πλούτο που αποδιδόταν σε αυτούς. Ο αρχηγός είχε το δικαίωμα να πάρει ιδιαίτερο μερίδιο από τα λάφυρα. Η υπεροχή του ήταν πολεμική και τα "οικονομικά" του προνόμια δικαιολογούνταν από την ανδρεία του στη μάχη. Οι νεκροί που θάφτηκαν με μεγάλη λαμπρότητα στο Λευκαντί, την Ερέτρια και τη Σαλαμίνα της Κύπρου πρέπει να ήταν ιδιαίτερα επιτυχημένοι πολέμαρχοι. Τα αγαθά που τους συνόδευαν στον άλλο κόσμο και τα οποία ήταν τα προσωπικά τους αποκτήματα, τόσο όπλα όσο και άλλες κατηγορίες κτερισμάτων, είναι ενδεικτικά του πλούτου και της κοινωνικής τους δύναμης.\nΕπειδή οι πληροφορίες που διέθεταν μέχρι πριν από λίγες δεκαετίες οι ερευνητές της περιόδου ήταν ελάχιστες και αποσπασματικές και λόγω και της γενικότερης πτώσης του βιοτικού και πολιτιστικού επιπέδου που είχε παρατηρηθεί σε σχέση με τους προγενέστερους μυκηναϊκούς χρόνους, η εποχή είχε χαρακτηριστεί στην παλαιότερη βιβλιογραφία ως οι "σκοτεινοί χρόνοι" της ελληνικής ιστορίας ή ως ο "ελληνικός μεσαίωνας", άποψη όμως που τα τελευταία χρόνια έχει διασκευαστεί. Μετά την κατάρρευση των μυκηναϊκών κέντρων άρχισαν βαθμιαία αλλά σταθερά να διαμορφώνονται οι παράγοντες εκείνοι που διαδραμάτισαν καθοριστικό ρόλο στην περαιτέρω ιστορική πορεία της Ελλάδας: κατά τους λεγόμενους μεταβατικούς χρόνους σχηματίστηκε σε μεγάλο βαθμό ο ιστορικός πληθυσμός του ελληνικού χώρου με τη συγχώνευση μυκηναϊκών πληθυσμιακών ομάδων και τμημάτων των λαών που εισέβαλαν στον ελλαδικό χώρο, ενώ παράλληλα διατηρήθηκαν οι αναμνήσεις από το λαμπρό μυκηναϊκό παρελθόν όπως αυτές αποκρυσταλλώθηκαν στο έπος, δημιουργήθηκε το ελληνικό αλφάβητο από το φοινικικό, αναγεννήθηκαν οι τέχνες, εξαπλώθηκε ο ελληνισμός σε πολλά σημεία της Μεσογείου, διαμορφώθηκε μια ενιαία εθνική, θρησκευτική και ηθική συνείδηση από όλους τους Έλληνες και οργανώθηκε κοινωνικά και πολιτικά ο πληθυσμός της Ελλάδας με βάση το θεσμό της πόλης-κράτους.\nΚατά τη Γεωμετρική περίοδο παρατηρούνται πολλαπλές μεταναστεύσεις ελληνικών φύλων ή τμημάτων τους από τις περισσότερο άγονες και δυσπρόσιτες περιοχές της ηπειρωτικής ελληνικής ενδοχώρας προς τα πεδινότερα και ευφορότερα παράλια του ελλαδικού κορμού, των νησιών, των μικρασιατικών παραλίων και της Κύπρου. Για τη γνώση και τη χρονολόγηση των μετακινήσεων αυτών οι ερευνητές της περιόδου καταφεύγουν κυρίως στις ιστοριογραφικές μαρτυρίες, στις ποιητικές δημιουργίες, στις μυθολογικές παραδόσεις και στα αρχεία των πόλεων, τα οποία συνήθως διασώζονται ως κατάλογοι αρχόντων, ιερέων, νικητών σε αγώνες κλπ., καθώς και στα αρχαιολογικά ευρήματα, τα οποία άλλοτε έρχονται σε αντίθεση και άλλοτε επιβεβαιώνουν τα παραπάνω δεδομένα. Για παράδειγμα η κάθοδος των Δωριέων στην Πελοπόννησο χρονολογείται με βάση τους καταλόγους των βασιλέων στη Σπάρτη το 1148 π.Χ. ή το 1104 π.Χ. σύμφωνα με δύο διαφορετικούς υπολογισμούς, οι οποίοι όμως ελάχιστα απέχουν από τις χρονολογίες 1125 π.Χ. ή 1120 π.Χ. που προσφέρουν οι αρχαιολογικές παρατηρήσεις για το ίδιο γεγονός.\nΗ μετανάστευση των ελληνικών φύλων σύμφωνα με νεότερες έρευνες πρέπει να ξεκίνησε πριν από την Υπομυκηναϊκή εποχή όπως αποδεικνύουν αρκετές καταστροφές και εγκαταλείψεις οικισμών που χρονολογούνται στο τέλος της Μυκηναϊκής εποχής, περίπου στα 1125 π.Χ. Πολλοί ιστορικοί συνδέουν τη σαφή μείωση του αριθμού των οικισμών σε σχέση με την παλαιότερη Yστεροελλαδική III Γ φάση με τις συνέπειες των εισβολών των νέων επιδρομέων. Ένα μέρος από τους οικισμούς αυτούς προφανώς αφανίστηκε εξαιτίας των πολεμικών επιχειρήσεων και των λεηλασιών, ενώ ένα άλλο μέρος τους εγκαταλείφτηκε από τους κατοίκους του, οι οποίοι είτε μετανάστευσαν είτε μεταφέρθηκαν από τους κατακτητές σε άλλες περιοχές. Υπάρχει ακόμη η πιθανότητα πολλοί από τους οικισμούς που ιδρύθηκαν από τους εισβολείς να μην άφησαν ίχνη λόγω των υλικών που χρησιμοποιήθηκαν.\nΠολλοί μελετητές θεωρούν ότι οι παραδόσεις των φιλολογικών κειμένων σχετικά με τις μετακινήσεις των λαών και πληθυσμών σε όλη τη διάρκεια της Υπομυκηναϊκής και της Γεωμετρικής περιόδου αποτελούν εφευρέσεις των αρχαϊκών και κλασικών χρόνων. Σύμφωνα με την προσέγγιση αυτή, η μετανάστευση των Αθηναίων και άλλων Ιώνων στα μικρασιατικά παράλια αποτελούσε αθηναϊκή πολιτική προπαγάνδα του 5ου αιώνα π.Χ. στο πλαίσιο του Πελοποννησιακού πολέμου, όταν οι Αθηναίοι επιζητούσαν να συνασπίσουν σε συμμαχία κάτω από την επίβλεψή τους τα νησιά του Αιγαίου και προσπαθούσαν να ενισχύσουν την ιδέα της κοινής καταγωγής των Ιώνων με την προβολή των κοινών λατρειών και της κοινής διαλέκτου. Είναι χαρακτηριστικό ότι η πρώτη μαρτυρία για την αθηναϊκή μετανάστευση στο χώρο των μικρασιατικών παραλίων εμφανίστηκε στις πηγές αμέσως πριν και λίγο μετά τους Περσικούς πολέμους, όταν οι πόλεις της Μικράς Ασίας βρέθηκαν σε απόγνωση και αναγκάστηκαν να ζητήσουν τη βοήθεια των Αθηναίων για να αντιμετωπίσουν τον περσικό κίνδυνο.\nΗ παλαιότερη μαρτυρία για την κάθοδο των Ηρακλειδών στην Πελοπόννησο παραδίδεται από το λυρικό ποιητή Τυρταίο που έγραψε στη Σπάρτη την εποχή που η πόλη αυτή μόλις είχε τελειώσει έναν μακροχρόνιο πόλεμο για την κατάκτηση της Μεσσήνης και προετοιμαζόταν να θεσπίσει το θεσμό της διπλής βασιλείας. Η ταύτιση αυτών των βασιλέων ως απογόνων του Ηρακλή που επέστρεφαν στην πατρίδα δικαιολογούσε και κατοχύρωνε τις επεκτατικές βλέψεις των Λακεδαιμονίων στη Μεσσηνία, προβάλλοντας τον Ηρακλή ως θεϊκό πρόγονο των σπαρτιατών βασιλέων.\nΟ χαρακτήρας των κοινωνιών τη Γεωμετρική περίοδο ήταν φυλετικός, ενώ στα μέσα του 8ου αιώνα π.Χ. εμφανίστηκε ένας νέος τύπος πολιτικής οργάνωσης, η πόλη. Σημαντικός πολιτειακός παράγοντας υπήρξε ο βασιλικός θεσμός, ενώ οι ευγενείς διαδραμάτισαν σημαντικό ρόλο στη διαδικασία λήψης των αποφάσεων.\nΜετά την κατάλυση των συγκεντρωτικών μυκηναϊκών κρατών τόσο οι κοινότητες τις οποίες ίδρυσαν τα ελληνικά φύλα που κατάκτησαν τον ελλαδικό χώρο όσο και εκείνες που επέζησαν από τη Μυκηναϊκή εποχή είχαν φυλετική δομή.\nΕπικεφαλής κάθε φυλετικού σχηματισμού ήταν ένας αρχηγός που εκλεγόταν από τη συνέλευση των πολεμιστών. Βαθμιαία οι φυλετικοί αρχηγοί εξελίχτηκαν σε κληρονομικούς βασιλείς, όπως υποδηλώνεται από το γεγονός ότι στο Άργος, τη Σπάρτη, τη Μεσσηνία και την Κόρινθο βασίλευσαν απόγονοι του Τήμενου, του Αριστόδημου, του Κρεσφόντη και του Αλήτη αντίστοιχα. Φαίνεται όμως πως ακόμη και όταν το αξίωμα έγινε κληρονομικό η συνέλευση των πολεμιστών επικύρωνε τη ανάρρηση του βασιλιά, έθιμο που στη Μακεδονία επιβίωσε μέχρι και τους χρόνους του Μεγάλου Αλεξάνδρου. Βασιλείς επίσης τιτλοφορούνταν οι αρχηγοί των ισχυρών γενών οι οποίοι αποτελούσαν το συμβούλιο του βασιλιά. Το συμβούλιο συνέβαλε στη συσπείρωση των αρχηγών αυτών οι οποίοι βαθμιαία περιόρισαν τις εξουσίες του βασιλιά.\nΓια την εκτέλεση σοβαρών αποφάσεων συγκαλούνταν η συνέλευση των πολεμιστών, η αγορά, λέξη που δήλωνε επίσης και τον τόπο συνάθροισης. Σκοπός των συγκεντρώσεων αυτών δεν ήταν η λήψη αποφάσεων ή η επιδίωξη έγκρισης της απόφασης που είχε ήδη ληφθεί από το βασιλιά και το συμβούλιό του, αλλά η κοινοποίησή τους και η διάγνωση των εντυπώσεων που προκαλούνταν από αυτή.\nΟ ελληνικός κόσμος της μεταβατικής περιόδου οφείλει τον ιδιόμορφο χαρακτήρα του στην κυρίαρχη θέση της αριστοκρατίας. Μετά την ολοκλήρωση της κατάκτησης των ελληνικών εδαφών η αυστηρή διακυβέρνηση και η συνοχή που επέβαλαν στις διάφορες φυλετικές ομάδες οι βασιλείς δεν ήταν πλέον απαραίτητες.\nΟι ευγενείς αντλώντας δύναμη από τη έγγειο ιδιοκτησία τους και από το πλήθος των ανθρώπων που είχαν κάτω από τον άμεσο έλεγχό τους περιόρισαν σταδιακά τις εξουσίες του βασιλιά, απέκτησαν οι ίδιοι πολλές αρμοδιότητες και κυριάρχησαν μέσα σε μικρό σχετικά χρονικό διάστημα στο δημόσιο βίο, η πορεία του οποίου καθοριζόταν πλέον στις συνελεύσεις των μάχιμων ανδρών μόνο από τους ευγενείς. Οι πολιτικές αυτές ανακατατάξεις εκδηλώθηκαν σχεδόν σε ολόκληρο τον ελλαδικό χώρο κυρίως πριν από την έναρξη του δεύτερου μεγάλου αποικισμού στα μέσα του 8ου αιώνα π.Χ., όπως εξάλλου απηχεί και το ομηρικό έπος. Σύμφωνα με πολλούς μελετητές η κοινωνική άνοδος των αριστοκρατικών γενών ήταν ένα από τα σημαντικότερα κοινωνικά και πολιτικά φαινόμενα της εποχής και θα πρέπει να πραγματοποιήθηκε γενικά με επαναστατικό τρόπο.\nΠαρόλα αυτά η βασιλεία διατηρήθηκε σε αρκετές περιοχές όπως στη Λακωνία, το Άργος, την Αρκαδία, την Ήλιδα, τη Μακεδονία και αλλού. Όμως οι πολιτικές δικαιοδοσίες της ήταν περιορισμένες, αν και στα μεταγενέστερα χρόνια κάποιοι μεμονωμένοι ηγεμόνες μπόρεσαν να υπερβούν τα καθορισμένα όρια της εξουσίας τους και να κυριαρχήσουν σχεδόν ολοκληρωτικά στον πολιτικό βίο.\nΗ πόλις υπήρξε ο χαρακτηριστικότερος και ιστορικά ο σημαντικότερος τύπος οργάνωσης του ελληνικού κράτους. Η εμφάνιση της πόλης, που για αιώνες αποτέλεσε τη βάση του ελληνικού πολιτισμού, τοποθετείται στα μέσα του 8ου αιώνα π.Χ. και συμπίπτει χρονικά με την άνοδο της αριστοκρατίας και την παγίωση του οίκου ως κοινωνική μονάδα.\nΟ τύπος αυτός πολιτικής οργάνωσης επικράτησε σε όλες τις ελληνικές εγκαταστάσεις της Μικράς Ασίας, στα νησιά και σε ορισμένα μόνο τμήματα της ηπειρωτικής Ελλάδας. Οι πόλεις σχηματίστηκαν από τμήματα φύλων, που διασπάστηκαν κατά την περίοδο των μεταναστεύσεων ή αργότερα και αυτονομήθηκαν, και από τη συνένωση κωμών. Η φυλετική δομή επιβίωσε και σε πολλές πόλεις, όπως η διαίρεση σε φυλές και φρατρίες, ενώ παντού μέχρι τους αρχαϊκούς χρόνους επικρατούσε το εθιμικό άγραφο δίκαιο.\nΟι Μακεδόνες καθώς και οι πληθυσμοί που παρέμειναν στην περιοχή της Πίνδου και της Ηπείρου διατήρησαν ακόμη και κατά τους ιστορικούς χρόνους την παλαιά φυλετική οργάνωση με επικεφαλής τον αρχηγό που εξελίχτηκε σε κληρονομικό βασιλιά, το συμβούλιο των αρχηγών των γενών που αποκαλούνταν συνήθως συμβούλιο των γερόντων και τη συνέλευση των πολεμιστών.\nΟι δακτυλικοί εξάμετροι στίχοι -στους οποίους έχουν συντεθεί τα ομηρικά έπη- αποτελούνται σε μεγάλο μέρος από λογoτύπους, που μπορεί να διατηρήθηκαν προφορικά ίσως και για μία χιλιετία, πριν καταλήξουν στην οριστική τους μορφή. Με τον όρο "λογότυπος" εννοούμε μία τυποποιημένη φράση. Η απλούστερη και συνηθέστερη μορφή του είναι η σύνταξη του ίδιου ουσιαστικού με ένα ή δύο μόνο συγκεκριμένα επίθετα. Χαρακτηριστικό παράδειγμα αποτελεί ο λογότυπος "ροδοδάχτυλη και πουρνογέννητη αυγή". Η χρήση των λογοτύπων επιτρέπει όχι ακριβώς την απομνημόνευση ενός ποιήματος, αλλά την εκ νέου κάθε φορά σύνθεσή του.\nΣτα ομηρικά ποιήματα η γλώσσα είναι μείξη αιολικών και ιωνικών στοιχείων. Ορισμένοι λεκτικοί τύποι φαίνεται να απηχούν μία αρχαιότερη γλωσσική παράδοση από εκείνη της εποχής που τοποθετείται θεωρητικά η καταγραφή τους. Το ίδιο συμβαίνει και με τον υλικό κόσμο που περιγράφουν. Τόσο στην Ιλιάδα όσο και στην Οδύσσεια αναφέρονται αντικείμενα και έθιμα που σίγουρα δεν υφίσταντο πια την εποχή που εμφανίστηκε η γραφή στην Ελλάδα, όπως τα μεγάλα ασημοστόλιστα ξίφη και τα κράνη από δόντια αγριόχοιρου. Στη σύγχρονη έρευνα επικρατεί η άποψη ότι ορισμένοι από τους ήρωες αυτών των επών -όπως ο Οδυσσέας, ο Τεύκρος και ο Αίαντας- αναφέρονταν ήδη σε μυκηναϊκά ποιήματα. Ο ανθρώπινος τύπος βέβαια που αντιπροσωπεύει ο Οδυσσέας στην Ιλιάδα είναι εντελώς καινούργιος. Αντίθετα, κάποιοι άλλοι ήρωες -μεταξύ των οποίων ο Νέστορας, ο Αγαμέμνονας και ο Αχιλλέας- υπεισήλθαν στην αιολική φάση επεξεργασίας των επών και συμπίπτουν χρονικά με την καταστροφή της πόλης που συμβατικά ονομάζεται Τροία VIIα (γύρω στο 1200 π.Χ.). Η πόλη αυτή, που την ανέσκαψε -αν και δεν την αναγνώρισε- ο Σλήμαν, θεωρείται το θέατρο των γεγονότων από τα οποία εμπνέεται η Ιλιάδα.\nΣτον Όμηρο έχουν αποδοθεί ήδη από την αρχαιότητα και άλλα έπη -τα Κύκλια- από τα οποία σώζονται οι επιτομές και σκόρπιοι στίχοι, καθώς και μερικοί ύμνοι. Τα έργα αυτά παρουσιάζουν μεγάλες διαφοροποιήσεις τόσο από τα δύο μεγάλα έπη όσο και μεταξύ τους και ανήκουν μάλλον σε μεταγενέστερη εποχή.\nΠεριορισμένα είναι τα στοιχεία που διαθέτουμε για τις τέχνες στη διάρκεια των Σκοτεινών Xρόνων. H αρχιτεκτονική άφησε ελάχιστα κατάλοιπα, κυρίως εξαιτίας της χρήσης φθαρτών υλικών αλλά και των καταστροφών που προξένησαν οι επόμενες φάσεις κατοίκησης, όπου αυτή συνεχίστηκε. H μεταλλοτεχνία βρισκόταν στο στάδιο της μετάβασης από την τεχνολογία του χαλκού σε εκείνη του σιδήρου. Από τα ευρήματα που έχουμε όμως μόνο στα όπλα συναντάμε κάποιες επιδράσεις από τη χρήση του νέου υλικού. Tα κεραμικά ευρήματα αντιθέτως είναι πολύ περισσότερα και χρησιμοποιήθηκαν κατά κόρον (κάποτε μάλιστα και με υπερβολή) για την εξαγωγή συμπερασμάτων σχετικά με τη δημογραφική εξέλιξη, τα έθιμα, το εμπόριο ή και ακόμα τις δομές της κοινωνίας.\nΣτη Γεωμετρική περίοδο η διακόσμηση της κεραμικής εξελίχθηκε ταχύτερα και στην περίπτωση της Aθήνας -μέσω των πρώτων εικονιστικών παραστάσεων- έγινε φορέας της ιδεολογίας και των αξιών της άρχουσας τάξης. Αν και δεν μπορούμε ακόμα να μιλήσουμε για ανατομικά ακριβή γλυπτική, οι πρώτες απόπειρες σχεδιασμού ανθρώπων και ζώων ποικίλλουν ως προς το βαθμό φυσιοκρατικής τους απόδοσης ανάλογα με το υλικό κατασκευής. Έντονα αφαιρετικά και σχηματοποιημένα εμφανίζονται τα χαλκά ειδώλια. Τα ελάχιστα δείγματα πηλοπλαστικής είναι λίγο πιο ζωντανά, καθώς το υλικό τους επιτρέπει περισσότερο ρέουσες φόρμες. Τα ελεφάντινα όμως είναι εκείνα που διακρίνονται για την καλύτερη απόδοση των ανατομικών τους λεπτομερειών. Το γεγονός αυτό οφείλεται εν μέρει στις ιδιότητες του υλικού τους, οπωσδήποτε όμως και στις επιρροές από την Ανατολή, που είναι άλλωστε και η πηγή προέλευσής του.\nΔεν μπορεί να εκτιμήσει κανείς τη σπουδαιότητα της γεωμετρικής τέχνης, αν την προσεγγίσει με τα σημερινά κριτήρια. Κατ' αρχήν δεν πρέπει να ξεχνάμε ότι αυτό που εμείς ονομάζουμε τέχνη εκείνες τις περιόδους είχε πάντοτε χρηστική ή λατρευτική σημασία και δε γινόταν αντιληπτή παρά μόνο μέσα στο πλαίσιο της εκπλήρωσης των αναγκών που υπηρετούσε. H αφαιρετική και γεωμετρική πρόσληψη της μορφής δεν αποτελούσε αναλυτική προσέγγιση με σκοπό να αναδειχθεί η ουσία -όπως στο σύγχρονο κυβισμό- αλλά μία επίπονη διαδικασία δόμησης της μορφής και δημιουργίας βασικού εικονιστικού λεξιλογίου σε έναν κόσμο που στερούνταν, σχεδόν εντελώς, παραστατικών προτύπων.\nΣτη διάρκεια των Σκοτεινών Χρόνων εντοπίζεται λατρευτική δραστηριότητα στην Ασίνη της Αργολίδας, στα Νιχώρια της Μεσσηνίας, στην Κομποθέκρα της Ηλείας, στο Καλαπόδι της Φωκίδας και σε σπήλαιο του Υμηττού στην Αττική. Παράλληλα εμφανίζονται και τα πρώτα στοιχεία λατρείας των θεών του δωδεκάθεου σε ιερά που επρόκειτο να έχουν μακραίωνη παρουσία, όπως αυτά της Αρτέμιδος στη Μουνιχία και στη Βραυρώνα Αττικής, του Δία στην Ολυμπία, του Απόλλωνα στη Σπάρτη, της Αθηνάς Αλέας στην Τεγέα, του Ποσειδώνα στον Ισθμό και της Ήρας στο 'Aργος και στη Σάμο. Υπήρχαν βέβαια και πολλά μικρά ιερά για τους άλλους θεούς, τα οποία ωστόσο δεν άφησαν αρχιτεκτονικά κατάλοιπα.\nΤέλος, οι ανασκαφές στα διάφορα ιερά της εποχής παρείχαν σημαντικά στοιχεία για τα αναθήματα. Η ποσότητα και η ποικιλία των ευρημάτων μάς επιτρέπει να μιλάμε, με βάση τα στατιστικά στοιχεία, για μία ραγδαία αύξηση των αναθηματικών προσφορών από τα μέσα του 9ου αιώνα και ύστερα. Πρόκειται κυρίως για πόρπες, περόνες, κεραμική και πήλινα ειδώλια. Τα αναθήματα, τα κατάλοιπα προσφορών και θυσιών, οι παραστάσεις στα αττικά αγγεία και τα κτερίσματα των τάφων φανερώνουν μία συστηματοποίηση των τελετουργιών κατά τον 8ο αιώνα π.Χ.


Τι είναι το content marketing; - FOCUS-ON GROUP\nΣτις μέρες μας, βομβαρδιζόμαστε όλοι μας με περισσότερες διαφημίσεις από ποτέ. Τόσο εκτός σύνδεσης (offline) όσο και διαδικτυακά (online), όπου κι αν πάμε, κάποιος προσπαθεί να μας πουλήσει κάτι. Κι αυτό λειτουργεί αντίστροφα. Σταδιακά, όλο και περισσότερος κόσμος αρχίζει να ενοχλείται, να νιώθει αποστροφή και να προσπαθεί να αντισταθεί όταν κάποιος προσπαθεί να του πουλήσει κάτι επιθετικά ή direct.\nΑν έχεις τη δική σου επιχείρηση, είναι φυσικό να αναζητάς διαφορετικούς τρόπους προσέγγισης πελατών. Ευτυχώς υπάρχουν! Τo content marketing είναι ένας από αυτούς. Σε βοηθάει να προσελκύσεις το κοινό σου χωρίς πριν να το έχεις κάνει να νιώθει άβολα.\nΤο Content Marketing Institute ορίζει το content marketing ως:\n«Μια στρατηγική προσέγγιση μάρκετινγκ που εστιάζει στη δημιουργία και τη διανομή πολύτιμου, σχετικού και συνεπούς περιεχομένου για να προσελκύσει και να διατηρήσει ένα σαφώς καθορισμένο κοινό – και τελικά, να οδηγήσει σε κερδοφόρα δράση πελατών».\nΑυτός ο ορισμός είναι ακριβής και περιλαμβάνει τις δύο πιο σημαντικές αρχές για τη δημιουργία περιεχομένου. Η πρώτη βρίσκεται στο “Πολύτιμο”. Το περιεχόμενο πρέπει να παρέχει αξία στον αναγνώστη, είτε πρόκειται για πληροφορίες ή απλά για διασκέδαση. Η δεύτερη βρίσκεται στο “συνεπές”. Το content marketing είναι μια μακροπρόθεσμη στρατηγική. Απαιτείται χρόνος για να “διαβάζει” η Google τη δουλειά που έχει γίνει, αλλά το πιο σημαντικό, για να οικοδομηθεί μια ισχυρή σχέση με το κοινό που στοχεύεις.\nΥπάρχουν διάφοροι τύποι περιεχομένου που μπορείς να χρησιμοποιήσεις για την επιχείρησή σου. Οι κορυφαίοι marketers προτείνουν τη χρήση ενός μίγματος αυτών των τύπων για καλύτερα αποτελέσματα. Με αυτόν τον τρόπο, μπορείς επίσης να χρησιμοποιήσεις υπάρχον περιεχόμενο με άλλο τρόπο. Για παράδειγμα, χρησιμοποιήσεις τις πληροφορίες ενός δημοφιλούς και χρήσιμου άρθρου για να δημιουργήσεις ένα βίντεο.\nΠάμε να δούμε όμως τους πιο συνηθισμένους τύπους περιεχομένου:\nΑυτός είναι ο πιο συνηθισμένος τύπος περιεχομένου και ένας πολύ καλός τρόπος για να αυξήσεις την οργανική επισκεψιμότητα στην ιστοσελίδα σου μέσω της Google.\nΤα infographics είναι ένας πολύ καλός τρόπος για να εκπαιδεύσεις το κοινό σου και να παρέχεις χρήσιμες πληροφορίες με διασκεδαστικό και οπτικό τρόπο. Είναι επίσης ένα ισχυρό εργαλείο για την προσέλκυση μεριδίων και, συνεπώς, την περαιτέρω διάδοση του brand σου.\nΤα case studies είναι ένα πολύτιμο κομμάτι περιεχομένου, ειδικά για επιχειρήσεις που βασίζονται σε υπηρεσίες. Βοηθούν το κοινό σου να καταλάβει ακριβώς την αξία αυτού που προσφέρεις και ταυτόχρονα να δει ότι πράγματι κάποιος έχει επωφεληθεί από τα προϊόντα/υπηρεσίες σου.\nΣύμφωνα με μια μελέτη του Wordstream, το ένα τρίτο της διαδικτυακής δραστηριότητας αφορά τη θέαση βίντεο. Το video content έχει αποδειχθεί ότι τραβάει αποτελεσματικά την προσοχή του κοινού και διατηρεί το ενδιαφέρον του. Μπορεί να σε βοηθήσει να ξεχωρίσεις από τον ανταγωνισμό.\nΤα ηλεκτρονικά βιβλία (eBooks) είναι ένας αποτελεσματικός τύπος περιεχομένου που οι επιχειρήσεις μπορούν να χρησιμοποιήσουν για να προσφέρουν αξία στους δυνητικούς και υπάρχοντες πελάτες τους. Σε πολλές περιπτώσεις, για να αποκτήσει κάποιος πελάτης δωρεάν ένα eBook καταχωρεί email ή απαντάει σε κάποια φόρμα. Είναι μια ευκαιρία να μάθεις καλύτερα τους πελάτες σου, αλλά προσοχή πάντα οι ενέργειές σου να είναι σύμφωνες με τον GDPR.\nΟφέλη του content marketing\nΣύμφωνα με έρευνα του Hubspot, το 2020, το 70% των marketers επενδύουν ενεργά στο content marketing και το 24% σχεδιάζουν να αυξήσουν τις επενδύσεις τους στο content marketing.\nΑπό μια άλλη ενδιαφέρουσα μελέτη της Demandmetric, προκύπτει ότι το content marketing κοστίζει 62% λιγότερο από το παραδοσιακό μάρκετινγκ και ότι, ανά δολάριο που δαπανάται, δημιουργεί περίπου 3 φορές περισσότερους δυνητικούς πελάτες από το παραδοσιακό μάρκετινγκ.\nΌλα αυτά ακούγονται υπέροχα, αλλά ποια ακριβώς είναι τα οφέλη του content marketing; Εδώ είναι τα 4 πιο σημαντικά:\nΑυξάνει την προβολή του brand σου\nΜε τη δημιουργία ποιοτικού περιεχομένου και την προώθησή του σε κανάλια κοινωνικών μέσων και ιστότοπους που σχετίζονται με τον τομέα σου, προβάλλεις το brand σου σε πιθανούς πελάτες. Ως εκ τούτου, το content marketing είναι ένας πολύ καλός τρόπος για να βελτιώσεις την αναγνωρισιμότητα του brand σου.\nΣε βοηθάει να κερδίσεις σε αξιοπιστία\nΣε όποιο κλάδο κι αν είναι η επιχείρησή σου, είναι σημαντικό να είναι αξιόπιστη. Ειδικά για τις επιχειρήσεις που βασίζονται σε υπηρεσίες, η τεχνογνωσία τους και το πόσο καλά μπορούν να την επικοινωνήσουν στο κοινό τους είναι βασικός παράγοντας για την επιτυχία τους. Οι πελάτες είναι πιο πιθανό να ξεχωρίσουν το brand σου, να το εμπιστευτούν και να το επιλέξουν, αν το αντιληφθούν ως αυθεντία στον κλάδο του. Ομοίως , όταν μοιράζεσαι χρήσιμο περιεχόμενο που φαίνεται ότι αρέσει στους αναγνώστες, η Google σου δίνει ένα μικρό πλεονέκτημα στις κατατάξεις της.\nΑυξάνει την επισκεψιμότητα στο site σου\nΦυσικά, ένα από τα μεγαλύτερα πλεονεκτήματα του content marketing είναι η προσέκλυση δυνητικών πελατών. Με τη δημιουργία και τη διάδοση ποιοτικού περιεχομένου σε όλο το Διαδίκτυο, διευρύνεις το ψηφιακό αποτύπωμα της επιχείρησής σου και, ως εκ τούτου, κερδίζεις μεγαλύτερο μερίδιο από το κοινό που στοχεύεις.\nΑυτό ισχύει ιδιαίτερα εάν το περιεχόμενό σου είναι βελτιστοποιημένο για SEO, καθώς είναι πιθανό να κερδίσεις υψηλότερες βαθμολογίες στις μηχανές αναζήτησης και συνεπώς περισσότερη οργανική επισκεψιμότητα. Η περισσότερη οργανική επισκεψιμότητα θα οδηγήσει φυσικά σε περισσότερους επισκέπτες και έτσι περισσότερους πελάτες.\nΕνθαρρύνει τον διάλογο με το κοινό σου\nΚαθώς το περιεχόμενό σου διαχέεται, είναι ευκολότερο (και συνιστάται ιδιαίτερα) η επιχείρησή σου να αρχίσει να συνδέεται με άτομα που με κάποιο τρόπο έδειξαν ενδιαφέρον. Μπορείς να απαντήσεις σε ερωτήσεις και να δείξεις πόσο σημαντικοί είναι οι πελάτες σου για εσένα. Γενικά, η αλληλεπίδραση μπορεί να βοηθήσει τους πελάτες να περάσουν ομαλά στη διαδικασία αγοράς.


«Αυγή» κατά της κυβέρνησης: Το κράτος δεν προστάτευσε την 42χρονη που αυτοκτόνησε επειδή δεν πληρωνόταν - Γρεβενά – ΝΕΑ- ΕΙΔΗΣΕΙΣ – news- GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\n« Αυτοί είναι οι αντίπαλοι για Παναθηναϊκό, ΠΑΟΚ και Πανιώνιο στο Europa League\nΠοιες περιοχές της Ελλάδας θα εξαφανιστούν αν λιώσουν οι πάγοι »\n«Αυγή» κατά της κυβέρνησης: Το κράτος δεν προστάτευσε την 42χρονη που αυτοκτόνησε επειδή δεν πληρωνόταν\nΤις ευθύνες που φέρει η κυβέρνηση για τις πρακτικές της απλήρωτης εργασίας, επισημαίνει σε άρθρο του στην «Αυγή» ο Θανάσης Καρτερός, με αφορμή την αυτοκτονία εργαζόμενης στα σούπερ μάρκετ Καρυπίδη, στα Γρεβενά.\n«Το σύστημα, σου λέει ο άλλος. Καλώς και γαμώ το σύστημα. Αλλά μια εργαζόμενη οδηγήθηκε στην αυτοκτονία. Απλήρωτη και γι’ αυτό απελπισμένη. Και μια φίλη της αναρτά στο διαδίκτυο λίγες λέξεις για το δράμα της συναδέλφου της, περιγράφοντας με μελανά χρώματα τις ευθύνες του κράτους. του κράτους, μάλιστα. Γιατί δεν είναι δουλειά του κάθε εργαζόμενου να ξεχωρίζει τις ευθύνες της Δικαιοσύνης, της εφορίας, της αστυνομίας ή της αγορανομίας. Κράτος είναι όλα μαζί. Και το κράτος δεν προστάτεψε μια ευάλωτη γυναίκα από τον μάγκα που την υποχρέωνε να δουλεύει χωρίς να πληρώνεται», γράφει ο κ. Καρτερός, βάλοντας ευθέως εναντίον του Ανδρέα Νεφελούδη, της Έφης Αχτσιόγλου αλλά και του ίδιου του πρωθυπουργού.\nΣημειώνεται ότι ο γενικός γραμματέας του υπουργείου Εργασίας Α. Νεφελούδης, είχε δηλώσει μετά τον θάνατο της 42χρονης ότι το υπουργείο Εργασίας είχε κάνει τη δουλειά του, αλλά έφταιγε η Δικαιοσύνη.\nΟ Καρτερός απάντησε και σε αυτό, γράφοντας: «Δεν αμφισβητώ τις προθέσεις του Νεφελούδη, της Αχτσιόγλου ή του Τσίπρα. Δυστυχώς δεν έχω και καμιά καλή συμβουλή για το πώς να υποχρεώσουν το κράτος να γίνει κράτος για τους ανέργους, τους πένητες, του απλήρωτους. Αλλά να βλέπουμε την αλήθεια τουλάχιστον. Αν ο κάθε Καρυπίδης τρώει και πίνει, ενώ έχει μια μεραρχία σκλάβους και το κράτος τον ενθαρρύνει στοργικά ότι δεν είναι βλαπτικό για κείνους να μην τους πληρώνει, τότε έχουμε κράτος Καρυπίδη. Απελπισίας των πολλών και ασυδοσίας των λίγων. Και με τέτοιο κράτος, ή θα συγκρουστείς μετωπικά ή θα γίνεις κι εσύ τέτοιος».\nThis entry was posted on Παρασκευή, Ιούλιος 14th, 2017 at 19:36 and is filed under ΑΣΤΥΝΟΜΙΚΟ - ΔΙΚΑΣΤΙΚΟ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


Επένδυση €8.5 εκ. από τη Nestle στο εργοστάσιο των Οινοφύτων | Οικονομία Ειδήσεις\nΕπένδυση €8.5 εκατ. από τη Nestle Ελλάς στο εργοστάσιο των Οινοφύτων\nΗ νέα 5όροφη εγκατάσταση καβουρδίσματος, εντάσσεται στο επενδυτικό πλάνο της επιχείρησης που έχει ξεπεράσει τα 20 εκατ. ευρώ την τελευταία τριετία\nΓΡΑΦΕΙ: ΧΡΗΣΤΟς ΔΑΣΚΑΛΟΠΟΥΛΟς published 04 Οκτ. 18 (14:25)\nΓια τους εργαζόμενους στη Nestle Ελλάς, η επένδυση των 8.5 εκατομμυρίων ευρώ στη νέα μονάδα καβουρδίσματος τα εγκαίνια της οποίας έγιναν χθες, έχει βαφτιστεί χαϊδευτικά, το καβουρδιστήρι των 5 ορόφων.\nΣτη μονάδα στα Οινόφυτα παράγεται ο Ελληνικός καφές Λουμίδης Παπαγάλος\nΓια την επιχείρηση όμως και την οικονομία, έχει πολύ μεγαλύτερη σημασία. Διπλασιάζει την δυνατότητα καβουρδίσματος και θα επιτρέψει στην Nestle Ελλάς να διπλασιάσει και την παραγωγή της μέσα στην επόμενη δεκαετία, να υπερκαλύψει την εγχώρια ζήτηση και να εντείνει τις εξαγωγές αφού στο εργοστάσιο αυτό, γίνεται η συνολική παραγωγή του ελληνικού καφέ Λουμίδης Παπαγάλος και του Nescafe, που προορίζεται για την ελληνική αγορά αλλά και για 35 ακόμα χώρες με έντονο το ελληνικό στοιχείο.\nO Διευθυντής του εργοστασίου Γιώργος Σαρρής, ο Περιφερειάρχης Στερεάς Ελλάδας Κώστας Μπακογιάννης, ο Πρόεδρος και Διευθύνων Σύμβουλος της Nestle Ελλάς Νίκος Εμμανουηλίδης και ο Αναπληρωτής Υπουργός Οικονομίας και Ανάπτυξης, Στέργιος Πιτσιόρλας\nΓια αυτόν τον λόγο, στα εγκαίνια παραβρέθηκαν εκτός από τους επιτελείς της Nestle Ελλάς ο αναπληρωτής Υπουργός Οικονομίας και Ανάπτυξης Στέργιος Πιτσιόρλας και ο Περιφερειάρχης Στερεάς Ελλάδας Κώστας Μπακογιάννης.\nΗ επένδυση εντάσσεται στο ευρύτερο επενδυτικό πλάνο της εταιρείας, που την τελευταία τριετία ξεπερνά τα 20 εκ. ευρώ.\nο Πρόεδρος και Διευθύνων Σύμβουλος της Nestle Ελλάς, Νίκος Εμμανουηλίδης\nΣτην ομιλία του, ο Πρόεδρος και Διευθύνων Σύμβουλος της Nestle Ελλάς, Νίκος Εμμανουηλίδης δήλωσε: «Το εργοστάσιο του καφέ είναι ένας από τους πιο σημαντικούς σταθμούς στην πορεία της Nestle. Εδώ είναι η καρδιά της καθημερινότητας των Ελλήνων, ο καφές. Είμαστε 120 χρόνια στην Ελλάδα. Θέλουμε να συνεχίσουμε να κάνουμε αυτό που ξέρουμε καλά. Στα τριάντα χρόνια που είναι στην ευθύνη μας το συγκεκριμένο εργοστάσιο, από το 1987, οι επενδύσεις μας σε αυτό είναι διαρκείς και το έχουν μετατρέψει σε μία πραγματικά προηγμένη παραγωγική μονάδα και σε ευρωπαϊκό επίπεδο. Η νέα επένδυση σημαίνει δέσμευση για το μέλλον του εργοστασίου, σημαίνει ανάπτυξη, καθώς με τις νέες δυνατότητες θα μπορούμε να εξάγουμε διάφορους τύπους καβουρδισμένου και αλεσμένου καφέ από εδώ, από τα Οινόφυτα Βοιωτίας, στις αγορές Nestle σε όλο τον κόσμο”.\nΟ αναπληρωτής υπουργός οικονομίας και ανάπτυξης Στέργιος Πιτσιόρλας επεσήμανε ότι «στην Ελλάδα σήμερα γίνονται επενδύσεις και πολλοί πρέπει να ακολουθήσουν το παράδειγμα σας. Δίνετε ένα μήνυμα αισιοδοξίας και ελπίδας για την οικονομία της Ελλάδας». Δήλωσε ότι η κυβέρνηση θα σταθεί αρωγός σε τέτοιες κινήσεις και ανακοίνωσε επίσης ότι σε λίγες ημέρες θα είναι έτοιμο και το νομοσχέδιο για το νέο Βιομηχανικό Πάρκο στα Οινόφυτα.\n«Εχω έρθει εδώ με χαρά και ενθουσιασμό», είπε στην ομιλία του ο Περιφερειάρχης Στερεάς Ελλάδας Κώστα Μπακογιάννης, και συνέχισε «Ναι τελικά γίνεται. Αυτό που έχετε πετύχει είναι μια μεγάλη νίκη όχι μόνο για την εταιρία αλλά και για την περιοχή και για την Ελλάδα. Σας οφείλουμε ένα μεγάλο ευχαριστώ.». Ο Περιφερειάρχης αναφέρθηκε και αυτός στο σχέδιο για την χωροθέτηση του βιομηχανικού πάρκου των Οινοφύτων, τονίζοντας «καταθέσαμε ένα ολοκληρωμένο σχέδιο μέσω ΣΔΙΤ, που ξεπερνά τα 250 εκατ. ευρώ. Περιμένουμε τη νομοθετική ρύθμιση της κυβέρνησης. Πρόκειται για ένα σχέδιο που μπορεί να αποτελέσει την ατμομηχανή της ελληνικής οικονομίας».\nNESTLE ΜΟΝΑΔΑ ΚΑΒΟΥΡΔΙΣΜΑΤΟΣ\nΝΙΚΟΣ ΕΜΜΑΝΟΥΗΛΙΔΗΣ NESTLE


Τσέλσι - Κρίσταλ Πάλας 3-1 (vid) | SDNA\nStamford Bridge, Cosmote Sport 1\n4 Νοεμβρίου 2018, 18:00\nΤσέλσι - Κρίσταλ Πάλας 3-1 (vid)\n4 Νοεμβρίου 2018, 19:59\nΤελευταία ανανέωση: 4 Νοεμβρίου 2018, 21:21\nΜε δύο γκολ του Αλβάρο Μοράτα κι άλλο ένα του Πέδρο, η Τσέλσι ξεμπέρδεψε με το εμπόδιο της Κρίσταλ Πάλας (3-1) και συνεχίζει την αήττητη διαδρομή της στην Premier League.\nΈχει ακούσει πάμπολλά για την αστοχία του, για τα τελειώματα του, για το γεγονός ότι δεν είναι ο στράικερ των εγγυημένων 20 γκολ. Ωστόσο, ο Αλβάρο Μοράτα δεν είναι δα και για πέταμα.\nΕίναι ο στράικερ της Εθνικής Ισπανίας, ένας επιθετικός που στην καλή του μέρα θα σε σκοτώσει.\nΟ Ίβηρας επιθετικός έκανε το πρώτο του πραγματικά ηχηρό παιχνίδι για φέτος και με δύο σημαντικά και δύσκολα γκολ ήταν το πρόσωπο του αγώνα στην νίκη της Τσέλσι επί της Κρίσταλ Πάλας με 3-1, που φέρνει τους «μπλε» στην δεύτερη θέση, με διαφορά τερμάτων πάνω από την Λίβερπουλ.\nΟ Μοράτα έδειξε από νωρίς πως βρίσκεται σε καλή ημέρα, αφού έπειτα από σέντρα του Πέδρο άνοιξε το σκορ (32’) απέναντι στην Κρίσταλ Πάλας με την Τσέλσι να έχει κι ακυρωθέν γκολ στο πρώτο μέρος με τον Ουίλιαν.\nΚόντρα στην ροή του ματς, η Κρίσταλ Πάλας βρήκε τον τρόπο να ισοφαρίσει με άπιαστο σουτ του Τάουνσεντ (53’), όμως η Τσέλσι δεν πανικοβλήθηκε.\nΣε μία φάση που ξεκίνησε από λανθασμένη απομάκρυνση σε φάουλ, ο Μοράτα με δύσκολο διαγώνιο σουτ έκανε το 2-1 (65’), ενώ η απόλυτα ισπανική νίκη της Τσέλσι σφραγίστηκε πέντε λεπτά αργότερα από τον Πέδρο που έκανε το τελικό 3-1 (70’).\nΗ Μάντσεστερ Σίτι δεν σέβεται ούτε τους… «άγιους»! (vid)\nΝέο ρεκόρ για τον καταπληκτικό Αγουέρο! (pic)\n«Ρίχνει» 40 εκατομμύρια για τον Ντομπελέ η Σίτι


«Βόμβα» από επιστήμονες: Η έρευνα που αλλάζει ΟΛΑ τα δεδομένα για τον άνθρωπο - Newsbomb - Ειδησεις - News\nΚΟΣΜΟΣ 10/04/2018 10:04\n«Βόμβα» από επιστήμονες: Η έρευνα που αλλάζει ΟΛΑ τα δεδομένα για τον άνθρωπο\nΚι όμως! Δεν είμαστε 100% άνθρωποι! Για την ακρίβεια μόνο το 43% του ανθρώπινου σώματος αποτελείται από ανθρώπινα κύτταρα! Τι είναι το άλλο 57%; Βακτήρια, ιοί, μύκητες και άλλοι μικροοργανισμοί.\nΌπως δήλωσε στο BBC ο καθηγητής Ρομπ Νάιτ του Πανεπιστημίου της Καλιφόρνια - Σαν Νμτιέγκο, «είστε περισσότερο μικρόβιο παρά άνθρωπος». Όπως είπε, σύμφωνα με τις πιο πρόσφατες εκτιμήσεις (ακριβές μέτρημα προφανώς δεν είναι εφικτό), η αναλογία ανθρωπίνων-μικροβιακών κυττάρων γέρνει υπέρ των δεύτερων (43%-57%).


Schwarzkopf Professional BC Time Restore Shampoo 250ml - welovehair.gr\nSchwarzkopf Professional BC Time Restore Shampoo 250ml\nΣαμπουάν που βοηθάει την επάνοδο της ώριμης τρίχας στην άριστη νεανική σύνθεσή της.\nΣαμπουάν καθημερινού καθαρισμού για ώριμα και εύθραυστα μαλλιά.\npH 4.5 – 5.0, Επίπεδο περιποίησης 1.\nΏριμα μαλλιά που έχουν γίνει τραχιά και εύθραυστα ή ασθενικά και άτονα.\n•\tΕνισχύει την ανάπτυξη νέας υγιούς τρίχας.\n•\tΚαθαρίζει και ενδυναμώνει όλους τους τύπους ώριμων μαλλιών.\n•\tΒελτιώνει την ανθεκτικότητα της ώριμης τρίχας.\n•\tΑφήνει τα μαλλιά απαλά και εύπλαστα.\n•\tΕπαναφορτίζει την τρίχα με 25% περισσότερη δύναμη για να καταπολεμά τα σημάδια του χρόνου.\n•\tΒοηθά στην αποκατάσταση της εσωτερικής δομής της τρίχας στην φυσική της σύνθεση.\nΜία ουσία ανιχνεύσιμη σε κάθε ανθρώπινο κύτταρο και απαραίτητη στην παραγωγή ενέργειας για την αναζωογόνησή του. Μία νέα και υψηλότερη συγκέντρωση του πολύ αποτελεσματικού συνένζυμου Q10, που τώρα ονομάζεται Q10 Plus, διεγείρει τις ρίζες να ενεργοποιήσουν την παραγωγή των δύο κερατινών που διαφορετικά θα μειώνονταν με το χρόνο. Έτσι, βοηθά την επάνοδο της νέας τρίχας στην άριστη νεανική σύνθεση της.\n•\tΑπλώστε σε βρεγμένα μαλλιά και κάντε μασάζ.\n•\tΠεριμένετε 1-2 λεπτά και επαναλάβετε αν είναι αναγκαίο.\n•\tΞεβγάλετε καλά με άφθονο νερό.\n•\tΓια καλύτερα αποτελέσματα, συνεχίστε την περιποίηση με το spray conditioner Schwarzkopf Professional BC Time Restore Q10 Plus Satin Spray ή την ενισχυτική μάσκα Schwarzkopf Professional BC Time Restore Q10 Plus Treatment.\nΣΕΙΡΑ ΠΡΟΙΟΝΤΩΝ BC TIME RESTORE Q10 PLUS\nΗ σειρά BC Time Restore Q10 Plus αναζωογονεί την ώριμη από το πέρασμα του χρόνου τρίχα, χαρίζει αντοχή, δύναμη και βοηθάει την επάνοδο της νέας τρίχας στην άριστη νεανική σύνθεσή της.\nSchwarzkopf Professional BC Time Restore Conditioner 200ml\nSchwarzkopf Professional BC Time Restore Rejuvenating Spray 200ml\nSchwarzkopf Professional BC Time Restore Treatment 200ml


Ο ΚΑΙΡΟΣ ΤΣΙ ΕΠΟΜΕΝΕΣ ΜΕΡΕΣ 18,19,20 και 21/7/2013 από dionysos-weather.gr ~ ΕΠΤΑΝΗΣΟΣ ΠΟΛΙΤΕΙΑ\nΟ ΚΑΙΡΟΣ ΤΣΙ ΕΠΟΜΕΝΕΣ ΜΕΡΕΣ 18,19,20 και 21/7/2013 από dionysos-weather.gr\nPosted on 1:10 π.μ. by gregorio_marcheto | No comments\nΤην Πέμπτη 18 Ιουλιου, τα φαινόμενα αστάθειας περιορίζονται σε γενικές γραμμές ωστόσο θα εκδηλωθούν και πάλι με επίκεντρο τον ορεινό κορμό της χώρας επεκτεινόμενα κυρίως προς τα δυτικότερα ημιορεινά και πεδινά. Η θερμοκρασία θα σημειώσει άνοδο κατά 1-2 βαθμούς σε όλες τις περιοχές, ενώ το μελτέμι αν και θα συνεχιστεί, αναμένεται να εξασθενήσει και δεν θα ξεπερνάει τα 7 μποφώρ στο νότιο Αιγαίο.\nΑνάλογος καιρός και την Παρασκευή 19 Ιουλίου, αλλά και το Σάββατο 20 Ιουλίου, με την αστάθεια να επικεντρώνεται και πάλι στα ορεινά της χώρας, ίσως με περισσότερα και πιο γενικευμένα φαινόμενα στα βόρεια τμήματα. Το μελτέμι στο Αιγαίο, έως και τα 7 μποφώρ σε κεντρικά και νότια του πελάγους και η θερμοκρασία στα ίδια περίπου επίπεδα.\nΦαίνεται πως, από την Κυριακή 21 Ιουλίου, θα έχουμε και νέα έξαρση των φαινομένων, με αφορμή την επίσκεψη ακόμη μίας διαταραχής προερχόμενης από τη Βαλκανική, οπότε και η γενίκευση των φαινομένων θα ακολουθήσει παρόμοια συμπεριφορά με αυτήν της Δευτέρας/Τρίτης 15-16 Ιουλίου.


Νοκ άουτ ο Κανελλόπουλος | Onsports.gr\nhome ΠοδόσφαιροFootball LeagueΝοκ άουτ ο Κανελλόπουλος Κοινοποιήστε\nΝοκ άουτ ο Κανελλόπουλος\tΣυντάκτης: Οnsports Team\nΔημοσίευση: Τρίτη, 03 Απριλίου 2012 15.06\nΜε δύο απόντες αναχώρησε για την Κομοτηνή η αποστολή του Φωκικού.\tΜε απουσίες σε άμυνα και επίθεση θα παραταχθεί ο Φωκικός στον αγώνα της Τετάρτης (04/04) με τον Πανθρακικό εκτός έδρας. Συγκεκριμένα, ο αμυντικός Νίκος Θωμόπουλος έχει δηλωθεί να απουσιάσει λόγω καρτών, ενώ ο επιθετικός, Χρήστος Κανελλόπουλος δεν κατάφερε να ξεπεράσει τον τραυματισμό του. Η αποστολή: Βρονταράς, Βαλσαμάκης, Χαλούλος, Παϊζάνος, Δημητρίου, Κωστόπουλος, Σίλας, Μπουλούλης, Ζάγκος, Διαμαντόπουλος, Νικόλτσης, Φαρμάκης, Γεωργουσόπουλος, Ταμπάκης, Σκαρίμπας, Καλλέργης, Σορώκος, Σοτέλο.\tΚατηγορία: Football League


Αρχική»Πολιτισμός»Πέθανε ο Γιάννης Πουλόπουλος\nΑπό REPORTER |\t 24 Αύγουστος 2020 Πολιτισμός\nΣε ηλικία 79 ετών έφυγε από τη ζωή ο τραγουδιστής Γιάννης Πουλόπουλος. Αποτέλεσε έναν από τους μεγαλύτερους ερμηνευτές της ελληνικής μουσικής και απόλυτα ταυτισμένος με το Νέο Κύμα\nΟ δημοφιλής τραγουδιστής πέθανε σε ιδιωτικό θεραπευτήριο λίγο μετά τις έντεκα το βράδυ της Κυριακής.\nΟ Γιάννης Πουλόπουλος από μικρός είχε κλίση στο τραγούδι. Παρακινημένος από τους φίλους του, που τον άκουγαν να τραγουδάει, αλλά και έχοντας ο ίδιος μεγάλη πίστη στις φωνητικές του ικανότητες, πήγαινε στην εταιρεία Columbia.\nΤο 1962 κάνοντας προσπάθειες για να πει κάποια τραγούδια που γίνονταν τότε ακροάσεις, ζητώντας να τον ακούσουν, αλλά κανείς δεν του έκλεισε κάποιο ραντεβού. Ο Γιάννης Πουλόπουλος συνέχιζε να ζητάει ακρόαση σχεδόν καθημερινά, παρ’ όλα τα μεροκάματα που έχανε αφού δούλευε τότε σαν ελαιοχρωματιστής και οικοδόμος, ενώ παράλληλα έπαιζε ποδόσφαιρο στον Άγιο Ιερόθεο και στον Ατρόμητο.\nΤο δεύτερο τραγούδι ήταν ένα συρτοτσιφτετέλι του Πάνου Πετσά με τίτλο «Δως μου την καρδιά μου πίσω». Κυκλοφορεί σε 45άρι και στην πίσω πλευρά είχε ένα “μπαγιό” του ίδιου του συνθέτη με την Πόλυ Πάνου και τη Βούλα Γκίκα, με τίτλο «Γεννήθηκα να σε αγαπώ». Εκείνη την περίοδο η Columbia, έχοντας στο δυναμικό της μεγάλο αριθμό άγνωστων και ανερχόμενων τραγουδιστών, αποφασίζει να κάνει εκκαθάριση και να κάνει νέες ακροάσεις, από τις οποίες θα κρατούσε 50 άτομα.\nΤην επιτροπή ακροάσεων αποτελούσαν ο Μίκης Θεοδωράκης, ο Απόστολος Καλδάρας, ο Βασίλης Τσιτσάνης και ο Γιάννης Παπαϊωάννου. Τότε ο Γιάννης Πουλόπουλος διάλεξε να πει δύο δύσκολα τραγούδια: το “Μάνα μου και Παναγιά” και το «Παράπονο». Μόλις τελείωσε, τον πλησίασε ο Μίκης Θεοδωράκης λέγοντας: “Αυτόν εγώ θα τον κάνω τραγουδιστή”, και τελικά ήταν ο μόνος που πέρασε από αυτή την ακρόαση.\nΤα τραγούδια αυτά ήταν τα “Στρώσε το στρώμα σου για δυο”, “Δόξα τω Θεώ” και “Το ψωμί είναι στο τραπέζι”. Αυτά είναι και τα πρώτα τραγούδια που ηχογραφεί σε δίσκο ο Πουλόπουλος, τα οποία αργότερα θα δισκογραφήσει στην ίδια εταιρεία και ο Γρηγόρης Μπιθικώτσης. Εκείνη την περίοδο ηχογραφεί το ένα και μοναδικό τραγούδι με τον Σταύρο Ξαρχάκο, το “Πρωινό τραγούδι”, σε στίχους Νίκου Γκάτσου, το οποίο επίσης δεν κυκλοφορεί και μένει ως δείγμα και το 1963 συμπεριλαμβάνεται στο διπλό LP Χρυσές επιτυχίες του Σταύρου Ξαρχάκου.\nθάνατος πουλόπουλος Υγεία


Lavera - Φυσικό Υγρό Make-up No.1 - Ivory Light | Organic Brands\nLavera - Φυσικό Υγρό Make-up No.0 - Ivory Rose Lavera - Φυσικό Υγρό Make-up No.1 - Ivory Light Lavera - Φυσικό Υγρό Make-up No.2 - Ivory Nude Lavera - Φυσικό Υγρό Make-up No.3 - Honey Sand\n€13.40 €12.06 -10%\nΥγρό make-up με λιποσώματα από βιολογικά λουλούδια για ένα ομοιόμορφο και φίνο αποτέλεσμα.\nΤο Φυσικό υγρό Make-up της Lavera χαρίζει ομοιόμορφη κάλυψη αφήνοντας την επιδερμίδα λαμπερή και αναζωογονημένη.\nΤα θρεπτικά οργανικά έλαια, όπως το έλαιο αργκάν και το βούτυρο από βιολογικά άνθη, περιέχουν πολύτιμα λιπαρά οξέα που προστατεύουν την επιδερμίδα και αποτρέπουν την απώλεια της υγρασίας.\nΕίναι εμπλουτισμένη με βιταμίνες A, C και E για μία μοναδική εμπειρία θρέψης της επιδερμίδας.\nΚατάλληλο για όλους τους τύπου επιδερμίδας\nΚατάλληλο για όσους χρησιμοποιούν φακούς επαφής\nΧρησιμοποιώντας τα δάχτυλα σας, ένα ειδικό σφουγγαράκι ή πινέλο, εφαρμόστε το υγρό make-up ξεκινώντας με μία μικρή ποσότητα από το κέντρο προς τις άκρες του προσώπου σας.\nΚάνετε απαλό μασάζ στην επιδερμίδα σας για να απλωθεί σωστά, δίνοντας ιδιαίτερη προσοχή στην γραμμή του σαγονιού για να αποφύγετε το εφέ μάσκας.


Φυσική προστασία από τσιμπήματα κουνουπιών! | Η τροφή μας το φάρμακό μας\n- Εάν ψήνεται στη σχάρα, ρίξτε λίγο φασκόμηλο ή δεντρολίβανο στα κάρβουνα για να αποκρούετε τα κουνούπια.\n- Φυτέψτε marigold και catnip γύρω από το σπίτι σας που λειτουργούν ως φυσική απωθητική ουσία με το άρωμά τους.\nTo Repel® Lemon Eucalyptus προσφέρει 120.1 λεπτά προστασία από τα κουνούπια, περισσότερο από μια απωθητική ουσία με μια χαμηλή συγκέντρωση του χημικού DEET (το Off Skintastic για τα παιδιά με 4.75% DEET* παρέχουν 88.4 λεπτά προστασία), και λιγότερο από το OFF! Deep Woods® με 23.8% DEET*, το οποίο παρέχει 301.5 λεπτά προστασία.\nΟι απωθητικές ουσίες του αιθέριου ελαίου από ευκαλύπτου, εκτός από τις χημικές ουσίες DEET* και picaridin, έχουν καταχωρηθεί με την Αμερικάνικη υπηρεσία Προστασίας Περιβάλλοντος (που σημαίνει ότι τα υλικά έχουν αναθεωρηθεί και έχουν εγκριθεί για την αποτελεσματικότητα και την ανθρώπινη ασφάλεια) και συστήνεται από τα κέντρα ελέγχου ασθενείας και πρόληψης για τα κουνούπια που μπορούν να φέρουν τον ιό του δυτικού Νείλου.\nΗ μελέτη από το Ηνωμένο τμήμα γεωργίας ταξινόμησε το Bite Blocker δεύτερο στην αποτελεσματικότητα μετά από το Repel. Το Bite Blocker εκτιμήθηκε πιο αποτελεσματικότερο από τη συνθετική απωθητική ουσία κουνουπιών DEET* 7%.\nΔείτε περισσότερα: Σιτρονέλλα, δεν είναι μόνο μία! Ιδιότητες και χρήσεις!\nΜια άλλη έρευνα από το τμήμα εντομολογίας του κρατικού Πανεπιστημίου της Αϊόβα παρουσίασε τα αποτελέσματα μιας μελέτης για το κοινό catnip. Μεταξύ των συμπερασμάτων τους ήταν το γεγονός ότι το αιθέριο έλαιο του catnip είναι 10 φορές αποτελεσματικότερο στην απόκρουση των κουνουπιών από τις ισχυρές χημικές ουσίες όπως το DEET*.\nΔεν χρειάζεστε να φυτέψετε αυτό το φυτό επειδή είναι ένα πολύ κοινό ζιζάνιο και βρίσκεται παντού. Για να χρησιμοποιήσετε το φυτό ως πρώτες βοήθειες για ένα δάγκωμα κουνουπιών, συντρίψτε μερικά φύλλα και τα τρίψτε το στο δάγκωμα. Γενικώς το πεντάνευρο είναι αντίδοτο των δηλητηρίων.\nΩς θυμίαμα η κόνιζα, οι μπάλες, το φύλλωμα και τα πριονίδια του κυπαρισσιού.\n*Ας γνωρίσουμε και το DEET


Τετάρτη, 24-Οκτ-2018 17:02\nΟ αριθμός των Γερμανών που είναι ικανοποιημένοι με την οικονομική τους κατάσταση είναι ο υψηλότερος των τελευταίων 17 χρόνων. Σε αυτό το συμπέρασμα καταλήγει η ετήσια έρευνα της Ένωσης Τοπικών Ταμιευτηρίων (Sparkassen- und Giroverband) που διεξάγεται από το 2001. Συγκεκριμένα, το 63% των Γερμανών χαρακτηρίζει την οικονομική του κατάσταση "καλή" ως και "πολύ καλή". Μόνο το 8% τη θεωρεί "άσχημη" ή "μάλλον άσχημη". Τα χαμηλότερα ποσοστά ικανοποίησης σημειώθηκαν πριν από 13 χρόνια. Τότε μόνον το 40% θεωρούσε την οικονομική του κατάσταση "καλή" ή "πολύ καλή". Βέβαια, τα ποσοστά διαφέρουν από περιοχή σε περιοχή. Κατά κανόνα, ο βαθμός ικανοποίησης είναι μεγαλύτερος στα κρατίδια της Δυτικής Γερμανίας και χαμηλότερος στην Ανατολική Γερμανία. Η έρευνα αυτή δεν είναι η μόνη που δείχνει ότι η Γερμανοί είναι ικανοποιημένοι με τις συνθήκες στις οποίες ζουν. Σε πρόσφατη δημοσκόπηση της Ομοσπονδιακής Γερμανικής Στατιστικής Υπηρεσίας το 92% των ερωτηθέντων δήλωσαν ότι είναι "πολύ" ή "αρκετά" ικανοποιημένοι με τη ζωή τους.\nΗ θετική όμως εικόνα των Γερμανών για τις προσωπικές συνθήκες διαβίωσης βρίσκεται σε αντίθεση με τη δυσαρέσκεια που επικρατεί σε ό,τι αφορά την πολιτική κατάσταση στη χώρα, κάτι που εκφράζεται και στα αποτελέσματα των εκλογικών αναμετρήσεων. Όπως έδειξαν οι εκλογές στη Βαυαρία πριν δέκα μέρες η πολιτική δυσαρέσκεια ήταν για πολλούς ψηφοφόρους το αποφασιστικό κριτήριο για την ψήφο τους. Παρόλο που το 68% των Βαυαρών δηλώνει ότι η οικονομική τους κατάσταση είναι "καλή" ως και "πολύ καλή", παρόλο που η ανεργία είναι η χαμηλότερη στη Γερμανία και οι μισθοί από τους υψηλότερους σε ολόκληρη τη χώρα, οι κυβερνώντες Χριστιανοκοινωνιστές (CSU) είχαν απώλειες τις τάξεως του 10%. Ανάλογες απώλειες θα πρέπει να αναμένουν την ερχόμενη Κυριακή και οι κυβερνώντες Χριστιανοδημοκράτες (CDU) στο κρατίδιο της Έσσης όπου με 72% καταμετρήθηκε το υψηλότερο ποσοστό ικανοποίησης με την προσωπική οικονομική κατάσταση σε ολόκληρη τη Γερμανία.


Τα πρώτα iPhone 6 & 6 Plus - Εντυπώσεις - Σελίδα 128 - Ελλάδα - iPhonehellas.gr\nΣελίδα 128 από 417\nΔημοσίευση 03/10/2014 - 16:48\nπαιδες μια ερωτηση στου κατοχους iphone 6 plus εμενα απο το 0% μου κανει περιπου 3:30+ ώρες για να φορτίσει....ειναι νορμαλ?\nΔημοσίευση 03/10/2014 - 17:02\nΣτο χέρι μου το κρατούσα και περπατούσα και μετρούσε μια χαρά, εκανα 6 βήματα και εγραφε 6 κανονικά\nμε ποια εφαρμογη το χρησιμοποεις?\nΔημοσίευση 03/10/2014 - 17:20\nΝαι νορμάλ είναι. Τόσο κάνει και εμένα!\nΔημοσίευση 03/10/2014 - 17:24\nχαλαλει του γιατι η μπαταρια ειναι σκυλος....!για εμενα τα δυο βασικα μειονεκτηματα μου τα καλυψαν!μπαταρια και μεγεθος!\nΔημοσίευση 03/10/2014 - 17:26\nΔημοσίευση 03/10/2014 - 17:58\nΠως ενεργοποίησε η μέτρηση βημάτων στο health\nΔημοσίευση 03/10/2014 - 17:59\nσημερα κρατησα για καμποση ωρα το νοτε 3 φιλου.\nΤο εβαλα στην τσεπη (όλα καλα), το κρατησα το δουλεψα.\nΔεν πειστηκα όμως ρε γμτ (λογω μεγέθους) ότι αυτή η συσκευη θα προοριζεται κατά 80% σε καθημερινη βαση για τηλεφωνικη χρηση.\nΤελικα οσο και αν με ελκυουν τα καλυτερα τεχνικα χαρακτηρηστικα του plus, υποθετω ότι θα καταληξω στο 6.\nΤελευταία επεξεργασία από: skiace, 03/10/2014 - 18:01\nΣε τι συσκευή ;\nΔημοσίευση 03/10/2014 - 18:06\nφιλε ειχα τις ιδιες φοβιες παρε plus και θα με θυμηθεις!κατα την οδηγησει δεν βολευει αλλα καλυτερα γτ ηταν κακια συνηθεια!\nΔημοσίευση 03/10/2014 - 18:12\nΔημοσίευση 03/10/2014 - 18:13\nΑυτά ακριβώς ήθελα και εγώ. Είχα δηλώσει άλλωστε πως αν δεν μου μεγαλώσει την οθόνη στο καινούριο iPhone τότε θα με χάσει από πελάτη. Την μεγάλωσε αρκετά και με ικανοποίησε μπορώ να πω επομένως μπόρεσε και να με κρατήσει.\nΔημοσίευση 03/10/2014 - 18:14\nΔημοσίευση 03/10/2014 - 18:17\nπαραπλανητικά είναι. πιο γρήγορα θα σου έρθει.


Οι επενδυτές έχουν επικεντρωθεί στις ανακοινώσεις εταιρικών αποτελεσμάτων διαφόρων κλάδων.\n4 Φεβρουαρίου, 2021 04.02.2021 • 06:36\nΑνοδική ήταν η πορεία των δεικτών χθες στα διεθνή χρηματιστήρια. Στην Ευρώπη τα περισσότερα έκλεισαν με κέρδη και ο πανευρωπαϊκός δείκτης Stoxx 600 ενισχύθηκε κατά 0,33%. Στην απέναντι όχθη του Ατλαντικού αργά χθες το βράδυ πριν από το κλείσιμο της αγοράς οι Dow Jones και ο S&P 500 σημείωναν άνοδο της τάξεως του 0,21% και 0,49% αντιστοίχως. Το κλίμα γενικά ήταν ευνοϊκό, ενώ οι επενδυτές είχαν επικεντρωθεί στις ανακοινώσεις εταιρικών αποτελεσμάτων διαφόρων κλάδων.\nΗ αγορά εργασίας στις ΗΠΑ βελτιώθηκε, όπως και η επίδοση του κλάδου παροχής υπηρεσιών. Η τιμή του αργού στην αγορά εμπορευμάτων εμφάνισε άνοδο 1,8% στα 55,75 δολάρια το βαρέλι, ενώ το Brent στην αγορά του Λονδίνου, επίσης, κινήθηκε ανοδικά άνω του 2%, αγγίζοντας τα υψηλότερα επίπεδα σχεδόν έτους, χάρις στις προσδοκίες για νέα μέτρα στήριξης της οικονομίας.\nΤο ευρώ εξασθένησε κατά 0,2% ως προς το δολάριο. Στο Λονδίνο ο FTSE 100 ολοκλήρωσε τηνχθεσινή συνεδρίαση με πτώση 0,14%. Με κέρδη 0,71% έκλεισε χθες ο DAX στη Φρανκφούρτη, με 2,09% ο FTSE MIB στο Μιλάνο και με 0,78% ο IBEX στη Μαδρίτη.\nΑνάμεσα στις μετοχές οι οποίες ώθησαν το επενδυτικό κοινό να προβεί σε αγορές ήταν αυτή της αμερικανικής Alphabet, της μητρικής της Google, η οποία είχε θετικά αποτελέσματα, όπως και άλλες επιχειρήσεις στη Γηραιά Ηπειρο.\nΣτην αγορά πολύτιμων μετάλλων, ο άργυρος κάλυψε εν μέρει το χαμένο έδαφος, ύστερα από τη μεγάλη πτώση του, ενώ προηγουμένως στις αρχές της εβδομάδας είχε εκτιναχθεί σε πρωτοφανή επίπεδα-ρεκόρ οκταετίας λόγω μαζικών αγορών από μικροεπενδυτές. Χθες, ειδικότερα, το ασήμι είχε μία ενίσχυση της τάξης του 1,01% στα 26,88 δολάρια η ουγγιά, όταν στο απόγειό του είχε ξεπεράσει τα 30 δολάρια.\nΗ τιμή της μετοχής της αμερικανικής αλυσίδας καταστημάτων βιντεοπαιχνιδιών GameStop, η οποία πρωτοστάτησε στο ξέφρενο ράλι της προηγούμενης εβδομάδας –είχε φθάσει τα 483 δολάρια και μετά καταβαραθρώθηκε– χθες διαπραγματευόταν στα 100,01 δολάρια, σημειώνοντας άνοδο 11,12%. Αναλυτές, τέλος, επισημαίνουν ότι αυτή είναι μία περίοδος ανακοίνωσης εταιρικών αποτελεσμάτων και υπάρχει αβεβαιότητα.\nΠάνω από 600.000 μισθωτοί πληρώνονται την Πέμπτη από το Δημόσιο


ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ ΑΝΤΑΡΣΙΑ\nΣυνέντευξη: Ο δικός μας Πειραιάς είναι πόλη του αγώνα και της ανατροπής\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 8:22 μ.μ. Δεν υπάρχουν σχόλια:\nΔΕΝ ΘA AΦΗΣΟΥΜΕ ΤΑ ΠΑΙΔΙΑ ΜΑΣ ΝΑ ΓΙΝΟΥΝ ΚΟΜΠΑΡΣΟΙ ΣΤΟΝ ΠΡΟΕΚΛΟΓΙΚΟ ΘΙΑΣΟ ΜΩΡΑΛΗ- ΑΡΒΑΝΙΤΟΠΟΥΛΟΥ\nΣΥΛΛΟΓΟΙ ΓΟΝΕΩΝ ΚΑΙ ΕΚΠΑΙΔΕΥΤΙΚΩΝ ΣΤΟΝ ΠΕΙΡΑΙΑ\nΤην Τετάρτη 14 Μαϊου 2014, η Εθνική Ολυμπιακή Ακαδημία, υπό την αιγίδα του Υπουργείου Παιδείας, κάλεσε τα σχολεία και τους μαθητές Δημοτικών, Γυμνασίων και Λυκείων της περιοχής μας, υποτίθεται για να διαδοθούν τα ολυμπιακά αθλήματα και ιδιαίτερα τα μη διαδεδομένα στο γήπεδο Γ. Καραϊσκάκης.\nΜε εντολή του υπουργού Παιδείας Αρβανιτόπουλου κουβάλησαν τα παιδιά των σχολείων του Πειραιά σε προεκλογική φιέστα του διαπλεκόμενου με τη Μαφία του λιμανιού Γι...άννη Μώραλη. Ούτε επί ΕΡΕ τέτοια ξετσιπωσιά.\nΣτις 18 και στις 25 στέλνουμε σαφές μήνυμα: είμαστε αποφασισμένοι να ξεπλύνουμε τον τόπο από τη σαπίλα.\nΔεν θα αναφερθούμε στην ανοργανωσιά και το απόλυτο μπ...άχαλο που επικράτησε τόσο κατά την είσοδο των μαθητών στο στάδιο όσο και κατά την διεξαγωγή των αθλημάτων επίδειξης. Οι υπεύθυνοι όμως της διοργάνωσης ξεπέρασαν τα όρια όταν μοίρασαν στα παιδιά καπέλα με το λογότυπο του υποψηφίου Δημάρχου Πειραιά και αντιπροέδρου του Ολυμπιακού, κ. Μώραλη, “Πειραιάς Νικητής”. Δεν περιορίστηκαν όμως μόνο σε αυτό, χαιρετισμό απηύθυνε και ο Πρόεδρος του Ολυμπιακού και υποψήφιος δημοτικός σύμβουλος του κ. Μώραλη, κ. Μαρινάκης Ευάγγελος.\nΠαράλληλα άτομα που φορούσαν μπλουζάκια με το λογότυπο της παράταξης του κ. Μώραλη και το σύνθημα «ένας Πειραιάς που αξίζει στα παιδιά μας» στέκονταν μπροστά στα ψυγεία και μοίραζαν νερό στους μαθητές.\nΛίγες μέρες πριν τις αυτοδιοικητικές κάλπες η πολιτική ηγεσία του Υπουργείου Παιδείας και ο κ. Αρβανιτόπουλος προσωπικά εμπλέκει ανενδοίαστα τις υπηρεσίες του κράτους, τα σχολεία, τους εκπαιδευτικούς και ακόμα χειρότερα τους μικρούς μαθητές στον προεκλογικό αγώνα του εκλεκτού του υποψηφίου δημάρχου Πειραιά, κ. Γιάννη Μώραλη και ο βουλευτής Πειραιά Υπουργός Παιδείας, κ. Αρβανιτόπουλος, έχει κάθε δικαίωμα να εκφράζει τις προσωπικές του προτιμήσεις, δεν έχει όμως κανένα δικαίωμα να θέτει τα σχολεία και ειδικά τους μαθητές αυτών στην υπηρεσία των προεκλογικών επιδιώξεων του κ. Μώραλη και του κάθε κ. Μώραλη.\nΚαταγγέλλουμε τον Υπουργό Παιδείας, κ. Αρβανιτόπουλο, για τις απαράδεκτες μεθοδεύσεις του στον Πειραιά και τον διαβεβαιώνουμε ότι οι πολιτικές πρακτικές που απευθύνονται σε ένα λαό φοβισμένο κι υποταγμένο έχουν παρέλθει.\nΕΝΩΣΗ ΓΟΝΕΩΝ Β’ ΔΙΑΜΕΡΙΣΜΑΤΟΣ\nΣΥΛΛΟΓΟΣ ΕΚΠΑΙΔΕΥΤΙΚΩΝ ΠΕ ΠΕΙΡΑΙΑ «ΡΗΓΑΣ ΦΕΡΑΙΟΣ»\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 3:35 μ.μ. Δεν υπάρχουν σχόλια:\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 10:32 π.μ. Δεν υπάρχουν σχόλια:\nΟι μαθητές βαδίζουν αντικαπιταλιστικά και στις δημοτικές εκλογές\nΣτις 18 Μάη ένας συρφετός από επαγγελματίες πολιτικούς, επιχειρηματίες και φασίστες θα ζητήσουν να τους ψηφίσουμε για να κάνουν κουμάντο για πέντε χρόνια στο δήμο Πειραιά.\nΟ νυν δήμαρχος Μιχαλολιάκος, των “μεγάλων έργων” και των μεγαλύτερων ρουσφετιών, που έκανε πέντε χρόνια πλάτες στους φασίστες στον Πειραιά και έβαλε ιδιώτες στις παραλίες της πόλης.\nΟ Μαρινάκης με το Μώραλη, που διεκδικούν να πάρουν το δήμο λες και είναι ομάδα ή εταιρεία, ποντάροντας στον Ολυμπιακό κόσμο -που πιστεύουμε ότι θα τους φτύσει επιδεικτικά- και στοχεύοντας στην ιδιωτικοποίηση του λιμανιού και τη μετατροπή του Πειραιά σε πόλη των εφοπλιστών.\nΚαι βέβαια οι ίδιοι οι φασίστες, αυτοί που αντιμετωπίζουμε κάθε μέρα στους δρόμους, στα σχολεία και τις γειτονιές της πόλης.\nΜε τέτοια σύνθεση, η αδιαφορία για τις εκλογές από τους μαθητές -και τον κόσμο όλο- είναι φυσιολογική. Ακόμα περισσότερο, που όλοι τους στην πραγματικότητα δουλεύουνε μαζί. Οι κοινοί τους στόχοι είναι η ευημερία των πλούσιων και η αδιαφορία για τους απλούς ανθρώπους του Πειραιά.\nΟι φασίστες της χρυσής αυγής στηρίζουν τους εφοπλιστές, οι εφοπλιστές και οι πολιτικοί θέλουν τους νεοναζί για να εκφοβίζουν τους εργάτες που οργανώνονται ενάντιά τους.\nΠειραιάς πόλη ενάντια στους εφοπλιστές, την ιδιωτικοποίηση και τους φασίστες. Τα όπλα μας ενάντια σε όλους αυτούς είναι η οργάνωση και η δράση μας.\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 2:15 μ.μ. Δεν υπάρχουν σχόλια:\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 7:32 μ.μ. Δεν υπάρχουν σχόλια:\nTου Κώστα Σαρρή, υποψήφιου με την "Ανταρσία στο Λιμάνι"\nΣε έκκληση για «πολιτική σταθερότητα» έσπευσε ο εκπρόσωπος του ΔΝΤ, Τζέρι Ράις, στην καθιερωμένη συνέντευξη Τύπου, στα γραφεία του Ταμείου στην Ουάσιγκτον την Πέμπτη το βράδυ, με αφορμή τις επικείμενες εκλογές (τοπικές και ευρωεκλογές).\nΟι δανειστές εγείρουν ανοιχτά το φάντασμα της «πολιτικής αστάθειας», αγκαζέ με τους ανθρώπους τους στην Ελλάδα: τη συγκυβέρνηση Σαμαρά-Βενιζέλου που πανικόβλητη εκβιάζει συνεχώς. Σε μια ξεκάθαρη πολιτική παρέμβαση στην τελική ευθεία προς τις κάλπες, ο εκπρόσωπος του ΔΝΤ έσπευσε να κινδυνολογήσει εκφράζοντας την ανησυχία του Ταμείου για τις επιπτώσεις στο «πρόγραμμα προσαρμογής».\n«Στο ελληνικό πρόγραμμα, όπως και σε άλλα προγράμματα, η πολιτική σταθερότητα είναι σημαντικό ζήτημα», δήλωσε χαρακτηριστικά.\nΔεν είναι οι μόνοι που τρέμουν την προοπτική ανατροπής και τη στροφή αριστερά.\n«Η λαϊκή αντίδραση απέναντι στις Βρυξέλες δεν θα είναι έκπληξη σ’ αυτές τις εκλογές», έγραφε πριν λίγες ημέρες η εφημερίδα Financial Times.\nΠαντού περιμένουν την τιμωρία των ενόχων για την κρίση, την λιτότητα και τα μνημόνια. Αυτό που τους φοβίζει περισσότερο είναι τι θα γίνει στην Ελλάδα. Με το χρέος και την κρίση συνολικά οικονομικά και πολιτικά να ενισχύεται αντί να υποχωρεί και το θυμό και τις αντιστάσεις να πολλαπλασιάζουν τα αγκάθια που τους κάθονται στο λαιμό.\nΤο φάντασμα της αριστερής στροφής από τη μαζική μετακίνηση της εργατικής τάξης στις εκλογές του 2012 τους κυνηγάει. Και γνωρίζουν ότι αυτό ήταν το κλειδί που καθόρισε τότε τα αποτελέσματα των εκλογών και θα καθορίσει και τα αποτελέσματα του 2014.\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 9:33 μ.μ. Δεν υπάρχουν σχόλια:\nΔΕΥΤΕΡΑ 12 ΜΑΪΟΥ ΤΟ ΑΠΟΓΕΥΜΑ 7:00 - ΣΤΟ ΠΕΡΙΠΤΕΡΟ (ΣΩΤΗΡΟΣ & ΚΑΡΑΪΣΚΟΥ)\nΘανάσης Διαβολάκης, επικεφαλής "Ανταρσία στο Λιμάνι"\nΠάνος Γκαργκάνας, υποψήφιος στο Ευρωψηφοδέλτιο (ΑΝΤΑΡΣΥΑ)\nΛεωνίδας Βατικιώτης, υποψήφιος στο Ευρωψηφοδέλτιο (ΑΝΤΑΡΣΥΑ)\nΔέσποινα Παρασκευά Βελουδογιάννη, υποψήφια στον Πειραιά (Αντικαπιταλιστική Ανατροπή στην Αττική)\nΚαθημερινές εξορμήσεις στο περίπτερο του συνδυασμού "Ανταρσία στο λιμάνι".\nΕλάτε να μας βρείτε να συζητήσουμε τη στήριξη και την οργάνωση της μάχης και τις εναλλακτικές.\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 5:40 μ.μ. Δεν υπάρχουν σχόλια:


Ομιλία στη Σπάρτη: "Για τη Λακωνία: Δυναμικά, Αποφασιστικά και Ανθρώπινα" | Φεβρωνία Πατριανάκου - www.patrianakou.gr\nΣε μια μεγάλη και ενθουσιώδη συγκέντρωση στο «Λεωνίδας Παλλάς» στη Σπάρτη, η Φεβρωνία Πατριανάκου, υποψήφια βουλευτής Λακωνίας, έστειλε μήνυμα νίκης σε όλους τους Λάκωνες.\nΤο παλιό που φεύγει, τόνισε, βάζει εμπόδια στο καινούργιο που έρχεται.\nΕάν επιθυμείτε να σας αντιπροσωπεύσω κάντε την επιθυμία σας ορμητικό ποτάμι που θα σαρώσει τα πάντα.\nΕάν επιθυμείτε τη Δευτέρα να είμαι βουλευτής Λακωνίας μην αφήνετε σε άλλους να κάνουν πράξη την επιθυμία σας.\nΔώστε μου εσείς τη στήριξή σας. Γιατί εσείς είστε η δύναμή μου.\nΚάντε εσείς πράξη τη δική σας επιθυμία.\nΚάποιοι δίνουν στην πολιτική τον εαυτό τους, συνέχισε.\nΚαι κάποιοι άλλοι πολιτεύονται για τον εαυτό τους.\nΓια μένα η πολιτική είναι πεδίο προσφοράς.\nΥπόθεση στράτευσης σε ένα όραμα.\nΠροσήλωσης σε ένα κοινό στόχο.\nΑυτόν τον κοινό μας στόχο σας καλώ να υπηρετήσουμε.\nΌλες και όλοι μαζί.\nΖητώ τη στήριξή σας, για να μου δώσετε τη δύναμη να παλέψω για τη Λακωνία.\nΔυναμικά. Αποφασιστικά. Ανθρώπινα.\nΣτην ομιλία της η Φεβρωνία Πατριανάκου επικεντρώθηκε στο ρόλο που έχει να διαδραματίσει η Λακωνία στη νέα Ελλάδα όπως είπε.\nΈχουμε όλες και όλοι χρέος, τόνισε, να συμβάλουμε, ώστε να διεκδικήσει και να κατακτήσει τη θέση που της αξίζει.\nΑντάξια της βαρύτιμης ιστορίας μας.\nΕφάμιλλη των πιο ελπιδοφόρων προσδοκιών μας.\nΑυτή είναι η δική μου δέσμευση.\nΕίναι πεποίθησή μου ότι η Λακωνία είναι πολύ μεγάλη για να κάνει μικρά όνειρα.\nΌτι διαθέτει ισχυρά και ακαταγώνιστα πλεονεκτήματα, για να βολεύεται με οτιδήποτε άλλο από το να πρωταγωνιστεί.\nΕίναι, λοιπόν, τώρα η ώρα να κάνουμε πράξη τη δυναμική επιστροφή της Λακωνίας στο εθνικό προσκήνιο.\nΌχι με συνθήματα και μεγαλοστομίες.\nΑλλά με σχέδιο.\nΜε σκληρή και αποτελεσματική δουλειά.\nΔιεκδικώντας ό,τι μας ανήκει.\nΚαι προσφέροντας στην Ελληνική πατρίδα τη δική μας δημιουργική συνεισφορά στην αναγέννησή της.\nΠροαπαιτούμενο γι’ αυτό, είναι να χαράξουμε και να ακολουθήσουμε με συνέπεια τη δική μας Στρατηγική για την Ολοκληρωμένη Τοπική Ανάπτυξη.\nΜια στρατηγική συμβατή με τη συνολικότερη εθνική αναπτυξιακή στρατηγική της Νέας Δημοκρατίας.\nΜια στρατηγική, που να βασίζεται στη διαμόρφωση ενός νέου αναπτυξιακού προορισμού.\nΟ οποίος να αξιοποιεί τα συγκριτικά πλεονεκτήματα του Νομού μας.\nΝα αναδεικνύει την ξεχωριστή παραγωγική ταυτότητα της περιοχής μας.\nΝα εκμεταλλεύεται δημιουργικά τις καινούργιες δυνατότητες και ευκαιρίες του νέου εθνικού αναπτυξιακού πλαισίου.\nΗ Λακωνία έχει πληρώσει και πληρώνει ακόμα και σήμερα το τίμημα των πολιτικών της επιλογών.\nΕίναι 5η σε Ανάπτυξη μεταξύ των 5 νομών της Περιφέρειας Πελοποννήσου.\nΕίναι 43η μεταξύ των 52 νομών της χώρας. Αγνοείται στα μεγάλα αναπτυξιακά έργα. Χωρίς αεροδρόμιο, αυτοκινητόδρομο, μουσείο, λιμάνια, μαρίνα, αρδευτικά έργα, αξιοποιημένα μνημεία, δείχνει να μαραζώνει.\nΟ νομός μας, έχει χαρακτηριστικά παραμεθορίου νομού όσον αφορά τη συγκριτική του απομόνωση ακόμα και από τους όμορους νομούς.\n«Γερνάει» και αδυνατεί να συγκρατήσει τη νεολαία του στα πάτρια εδάφη.\nΠληρώνει το τίμημα της αδυναμίας του κράτους να ασκήσει περιφερειακή ανάπτυξη. Είναι θύμα της στρεβλής πολιτικής που οδήγησε στην αστικοποίηση, στην υπογεννητικότητα, στον μαρασμό της αγροτικής παραγωγής, στην εγκατάλειψη της υπαίθρου.\nΔεν υπάρχει στρατηγική. Δεν υπάρχει σχέδιο. Δεν υπάρχει συντονισμός μεταξύ των κεντρικών και των περιφερειακών δομών του κράτους.\nΤις συνέπειες πληρώνει και η Λακωνία, μέχρι τώρα δυσανάλογα.\nΌλα τα έργα που ήταν στο τελικό στάδιο σχεδιασμού από τη κυβέρνηση της Ν.Δ. ακυρώθηκαν και δεν υλοποιήθηκαν από τη Κυβέρνηση του ΠΑ.ΣΟ.Κ.\nΤο αεροδρόμιο είναι αίτημα του Λακωνικού λαού από τη Μεταπολίτευση μέχρι σήμερα.\nΔυστυχώς μικροπολιτικά συμφέροντα, διαγκωνισμοί ισχύος πολιτικών παραγόντων, κοντόφθαλμες αντιαναπτυξιακές πολιτικές και τοπικισμοί σε επίπεδο Περιφέρειας, έχουν εμποδίσει την υλοποίηση του.\nΌλοι όμως γνωρίζουμε τι σημαίνει το αεροδρόμιο της Λακωνίας για τον Τουρισμό και τη διακίνηση των προϊόντων της, όπως μπορούμε όλοι οι Λάκωνες να γνωρίζουμε ότι το 2013 ο αυτοκινητόδρομος μπορεί να φθάνει μέχρι τη Σπάρτη αλλά για τη Μονεμβασία ή την Αρεόπολη θες άλλη μια ώρα και για την Ελαφόνησο ή τον Γερολιμένα άλλη 1½ ώρα, όταν από την Τρίπολη θέλεις 1¼ , για το «Ελευθέριος Βενιζέλος».\nΗ Λακωνία για τους Λάκωνες δεν τελειώνει στη Σπάρτη.\nΚατά συνέπεια υπάρχει άμεση ανάγκη αναδιάταξης της οργανωτικής, παραγωγικής και αναπτυξιακής κατεύθυνσης.\nH λέξη διεκδίκηση πρέπει να είναι καθημερινό και συντεταγμένο βίωμα των εκπροσώπων της.\nΜας αξίζουν πολύ περισσότερα.\nΟι Λάκωνες θριαμβεύουν όταν μεταναστεύουν, είτε στο εξωτερικό είτε στο εσωτερικό της χώρας.\nΜπορούμε να γίνουμε νομός πρότυπο, αρκεί να το προσπαθήσουμε συγκροτημένα.\nΜε μοναδική προϋπόθεση τη βιώσιμη ανάπτυξη απαιτούνται για τον τόπο μας:\nΑναγκαία έργα υποδομής ώστε λόγω θέσης να δεθεί οργανικά με τους όμορους νομούς μέσω νέων σύγχρονων οδικών χερσαίων αξόνων αναπτύσσοντας ισόρροπα και τα δύο «πόδια» του, αλλά και ανάπτυξη θαλάσσιων ακτοπλοϊκών συνδέσεων με τους ισχυρότερους τουριστικούς προορισμούς του Αιγαίου ώστε να αποτελέσει πύλη εισροής τουριστών στην Πελοπόννησο και εξαγωγής των προϊόντων της.\nΕπένδυση σε έργα υποδομής υψηλής προστιθέμενης αξίας για την Τουριστική και την αγροτική ανάπτυξη. Αρχαιολογικό Μουσείο, αεροδρόμιο, μαρίνες, μεγάλα αρδευτικά έργα, αναπλάσεις, αξιοποίηση Αρχαιολογικών χώρων και μνημείων, έργα προστασίας του μοναδικού Περιβάλλοντος είναι μερικά μόνο από τα απαραίτητα έργα.\nΟλοκληρωμένη διαχείριση των αγροτικών και κτηνοτροφικών της προϊόντων επενδύοντας στις επώνυμες και διαφοροποιημένες υψηλής ποιότητας εξαγωγές. Απαιτείται εξειδικευμένη γνώση, αναβάθμιση υπηρεσιών, εταιρική συνέπεια, δικτύωση και οργανωμένη διασύνδεση με θεσμικούς υποστηρικτικούς θεσμούς. Επένδυση στην ποιότητα και στη μοναδική διατροφική αξία των προϊόντων μας.\nΥλοποίηση επενδυτικών σχεδίων υψηλής στάθμης τουριστικών μονάδων και οργανωμένης παραθεριστικής κατοικίας αξιοποιώντας την μεγάλη κοινότητα των Λακώνων αποδήμων. Ανάπτυξη του Πολιτιστικού, Ιστορικού, Θρησκευτικού τουρισμού. Στόχος η επιμήκυνση της τουριστικής περιόδου σε ετήσια βάση και ο επαναπατρισμός κεφαλαίων.\nΔημιουργία Εκπαιδευτικών μονάδων με υψηλού επιπέδου προγράμματα σπουδών διασυνδεδεμένα με την τοπική παραγωγική βάση τις πολιτισμικές καταβολές και τις ιδιαίτερες δεξιότητες και ανάγκες του νομού.\nΙσχυρά πολιτικά πρόσωπα,\nσυγκροτημένο αναπτυξιακό σχέδιο,\nσυλλογικότητα και συνεργασία όλων των αιρετών εκπροσώπων και των κοινωνικών δυνάμεων του νομού μπορούν να διαμορφώσουν άλλη δυναμική και εικόνα για την Λακωνία μας.\nΈχουμε χρέος να κινηθούμε σε αυτή την κατεύθυνση.\nΝα αναπτύξουμε δυναμικά και ολόπλευρα το Νομό μας.\nΝα διεκδικήσουμε τα αναγκαία βασικά έργα υποδομής της ανάπτυξης.\nΚαι να κάνουμε την πατρίδα μας τόπο που τα παιδιά μας να μπορούν να ζουν, να δημιουργούν, να προκόβουν.\nΧωρίς να χρειάζεται να μεταναστεύσουν.\nΧωρίς να απαιτείται να ξενιτευτούν για να προοδεύσουν.\nΑυτό είναι, είπε, το πρώτο σημείο της δικής μου δέσμευσης απέναντι σε κάθε μία και καθένα από εσάς.\nΠου αφορά τη στάση μου απέναντι στα προβλήματα του Νομού μας.\nΓιατί υπάρχει και ένα δεύτερο σημείο στη δέσμευσή μου απέναντί σας.\nΠου αφορά τη στάση μου απέναντι στα γενικότερα προβλήματα της πατρίδας μας.\nΚαι θέλω και σε αυτό το σημείο να είμαι ξεκάθαρη.\nΚάθε απόφασή μου για αυτά τα γενικότερα ζητήματα θα βασίζεται στο τρίπτυχο:\nΔιαβούλευση με τους πολίτες\nΥπαγόρευση της συνείδησής μου\nΕκπεφρασμένη θέση του κόμματός μας.\nΗ συνισταμένη αυτής της διαδικασίας, η συνεκτίμηση των δεδομένων που θα προκύπτουν από αυτήν, θα προσδιορίζουν την απόφασή μου.\nΓιατί, έτσι πιστεύω ότι υπηρετείται καλύτερα η πατρίδα μας.\nΓιατί, έτσι πιστεύω ότι αποδεικνύεται η προσήλωση στην Δημοκρατία και ουσιαστικοποιείται η έννοια της Αντιπροσώπευσης.\nΠου αρκετά και αυτή έχει κακοποιηθεί στις ημέρες μας.\nΚαι που αυτή ακριβώς η κακοποίησή της, είναι μία από τις πηγές της σημερινής εθνικής μας κακοδαιμονίας, ολοκλήρωσε.


Forzajuve.gr: Αν ο Βεράτι διάβασε σήμερα την εφημερίδα L' Equipe ξέρει σε ποια ομάδα θα πάει το καλοκαίρι\nΑν ο Βεράτι διάβασε σήμερα την εφημερίδα L' Equipe ξέρει σε ποια ομάδα θα πάει το καλοκαίρι\nΟ Μάρκο Βεράτι πρέπει να κατάλαβε σε ποια ομάδα πρέπει να παίζει από τη νέα σεζόν και... του το γράφουν και οι Γάλλοι.\nΗ Παρί Σεν Ζερμέν πήγε στη Βαρκελώνη με υπέρ της σκορ 4-0 και έφαγε έξι για να αποκλειστεί. Με παράπονα από την διαιτησία, βέβαια, αλλά και πάλι έξι γκολ δεν τα τρως όταν είσαι μεγάλη ομάδα.\nΟπως, δηλαδή, η Γιουβέντους, η οποία πήγε στο Καμπ Νου με το υπέρ της 3-0 από το Τορίνο και πήρε εύκολα το 0-0. Οι μπιανκονέρι επιβεβαίωσαν... όλη την Ευρώπη που έλεγε «άλλο Παρί, άλλο Γιούβε» και αυτό το παραδέχονται και οι Γάλλοι.\nΗ L' Equipe, για παράδειγμα, γράφει σήμερα Πέμπτη ότι «η Γιουβέντους δεν είναι Παρί. Οι Ιταλοί, συμπαγείς αμυντικά και άριστοι τακτικά, πήραν μια φυσιολογική πρόκριση για τον ημιτελικό. Ναι, είναι δυνατό να προκριθείς στο Καμπ Νου χωρίς να σε λούζε κρύος ιδρώτας, όπως την Παρί», γράφει σε σχετικό άρθρο της η κορυφαία γαλλική εφημερίδα.\n«Με μία επίδειξη τακτικής κυριαρχίας και με άψογη ανασταλτική λειτουργία, η Γιουβέντους ολοκλήρωσε αυτό που άρχισε την προηγούμενη εβδομάδα στο Τορίνο, μην επιτρέποντας στην Μπαρτσελόνα να ελπίζει σε κανένα σημείο του παιχνιδιού σε ακόμη μία τρελή ανατροπή. Η Γιούβε, άλλωστε, ιστορικά είναι συνηθισμένοι σε τέτοιες έδρες, αυτή η ομάδα έχει μέταλλο, είναι αδιαπέραστη πίσω και ταλαντούχα μπροστά, είναι δηλαδή στη φυσική της θέση, στους "4" του Champions League και έτοιμη να διεκδικήσει το τρόπαιο», συμπληρώνει.\nΑυτά, επαναλαμβάνουμε, τα γράφει η L' Equipe, ξεκαθαρίζοντας ότι δεν υπάρχει κανένα θέμα σύγκρισης ανάμεσα στη Γιουβέντους και την Παρί Σεν Ζερμέν. Και αυτό πρέπει να το ξέρει καλά και ο Γιουβεντίνος Μάρκο Βεράτι!\nΔημοσίευση 11:02 μ.μ.


«Πατέρας» μέθυσε και άφησε έγκυο την 16χρονη κόρη του! – Dikastiko.gr\n«Πατέρας» μέθυσε και άφησε έγκυο την 16χρονη κόρη του!\nΗ κόρη είναι άτομο με ειδικές ανάγκες\n«Είχα μεθύσει μια φορά και έκανα ό,τι έκανα». Με αυτά τα λόγια ένας πατέρας από την Φωκίδα, ο οποίος κατηγορείται ότι άφησε έγκυο την 16χρονη κόρη του, που είναι άτομο με ειδικές ανάγκες (!), ομολόγησε στους αστυνομικούς που τον συνέλαβαν την αποτρόπαια πράξη του…\nΤο σοκαριστικό περιστατικό ήρθε στο φως της δημοσιότητας, όταν, την περασμένη Κυριακή, η 16χρονη – που μένει στην Ιτέα με την οικογένεια της – μεταφέρθηκε στο νοσοκομείο της Άμφισσας με φρικτούς πόνους και αιμορραγία. Εκεί, οι γιατροί δεν πίστευαν στα μάτια τους όταν διαπίστωσαν ήταν έγκυος και μάλιστα είχε αποβάλλει!\nΗ 16χρονη είχε\nκιλά γι’ αυτό\nΑμέσως ειδοποίησαν την αστυνομία και στη συνέχεια ενημερώθηκε ο εισαγγελέας της Άμφισσας, ο οποίος διέταξε εξέταση DNA, παίρνοντας δείγμα από τον πατέρα και από τον 15χρονο αδερφό της κοπέλας. Τα αποτελέσματα έδειξαν ότι ο άνθρωπος που είχε αφήσει έγκυο την 16χρονη ήταν ο ίδιος ο πατέρας της!\nΆμεσα, οι άνδρες της αστυνομίας της Ιτέας αναζήτησαν τον δράστη, ο οποίος συνελήφθη και κρατείται στην Αστυνομική Διεύθυνση Φωκίδας. Στους αστυνομικούς ο άνδρας ομολόγησε ότι συνευρέθηκε ερωτικά με την κόρη του, αλλά δεν ήξερε τι έκανε καθώς είχε μεθύσει!\nΗ είδηση έπεσε σαν βόμβα στην τοπική κοινωνία της Ιτέας η οποία γνώριζε καλά την τετραμελή οικογένεια καθώς μένει αρκετά χρόνια στην περιοχή, παρά το γεγονός ότι ο συλληφθείς κατάγεται από την Αλβανία. Σε κατάσταση σοκ βρίσκεται και η μητέρα της ανήλικης, η οποία δεν γνώριζε τι συνέβαινε μέσα στο σπίτι της. Σημειώνεται πως η 16χρονη φοιτούσε σε ειδικό σχολείο, λόγω της κατάστασης της και είχε παραπανίσια κιλά γι’ αυτό κανείς δεν είχε καταλάβει την εγκυμοσύνη της.


Eurovision 2006 - Θρίλερ για Ρουβά - Βανδή ! - HotStation.gr Greek Radio online\nEurovision 2006 - Θρίλερ για Ρουβά - Βανδή !\nΗμερομηνία Κυριακή, 15 Ιαν 2006 @ 22:40\nΤο παρασκήνιο είναι πολύ έντονο. Ο καθένας θέλει να περάσει το δικό του και τα πάντα είναι στον... αέρα! Μπορεί να μας χωρίζουν περίπου πέντε μήνες από τον 51ο Διαγωνισμό Τραγουδιού της Euro-vision, όμως των φρονίμων τα παιδιά πριν πεινάσουν μαγειρεύουν, γι' αυτό και στην ΕΡΤ, αυτή την περίοδο, επικρατεί ένας πραγματικός πανικός, σχετικά με τι θα γίνει από πλευράς παρουσίασης, ποιος θα εκπροσωπήσει τη χώρα μας και τι θα γίνει με αυτό το περιβόητο στοίχημα που βάλαμε ότι αυτή θα είναι η καλύτερη διοργάνωση που έγινε ποτέ!\nΕντάξει, με τον έναν παρουσιαστή ξεμπερδέψαμε. Τι θα γίνει όμως με τον άλλο, καθώς είθισται στη Eurovision, τα τελευταία χρόνια, οικοδεσπότες της βραδιάς να είναι δυο, ένας άντρας και μία γυναίκα, για να έχει και πιο γούστο το πράγμα, αλλά και για να διευκολύνεται αυτός που γράφει τα κείμενα, καθώς πιο εύκολο είναι να βγάζεις γέλιο μέσα από ένα διάλογο, παρά από ένα μονόλογο. Στην περίπτωση μας ο άντρας έχει βρεθεί και δεν είναι άλλος από τον Σάκη Ρουβά.\nΗ είδηση είχε ήδη διαρρεύσει στον Τύπο και η ΕΡΤ έκανε και την επίσημη ανακοίνωση, μαζί με την παρουσίαση του σήματος της Eurovision, αφήνοντας εξαιρετικές εντυπώσεις στην EBU που έχει τη γενική εποπτεία του θέματος. Τι γίνεται όμως από εκεί και μετά; Ποια θα είναι η παρτενέρ του Σάκη; Η περίπτωση της Jennifer Aniston θεωρείται όχι απλά απίθανη, αλλά κάτι παραπάνω, αφού η ίδια όπως δήλωσε στην εκπομπή «Backstage» και στον Γιώργο Σατσίδη ούτε καν γνωρίζει τι εστί Eurovision.\nΑλλά και φιλοδοξία της ΕΡΤ είναι το πρόσωπο που θα βρεθεί στο πλάι του Σάκη να είναι γνωστό στους fans του διαγωνισμού. Το όνομα που τελευταία έπεσε στο τραπέζι των διαπραγματεύσεων, όπως λένε αυτοί που ξέρουν, είναι αυτό της Δέσποινας Βανδή. Και όχι άδικα, αφού η τραγουδίστρια είναι πολύ γνωστή στην Ευρώπη με το «Gia».\nΟι μέρες κυλούν, τα ονόματα στο τραπέζι πολλά, και ακόμα καμία απόφαση.. Μήπως πρέπει να βιαστούμε; Η το "παραπέντε" των Ολυμπιακών το θεωρούμε πλέον γούρικο και το επιδιώκουμε παντού;\nΠηγή: Περιοδικό ΣΟΚ


Eλλάδα-Τσεχία 1-2 - Αρχική\nΣε 13 πόλεις το Εuro 2020\nΔεχόμενη δύο γκολ στα πρώτα έξι λεπτά του ματς, η Εθνική Ελλάδας γνώρισε την ήττα με 2-1 από την Τσεχία στο Βρότσλαβ, αποτέλεσμα που ψαλιδίζει τις πιθανότητες πρόκρισης. Το ελληνικό γκολ ο Γκέκας. Tweet\nΤελ. ανανέωση : Ιούνιος 12 2012 20:51\nΝομίζαμε ότι είχαμε δει όλα από πλευράς αδράνειας και κακοδαιμονίας στο πρώτο παιχνίδι, όμως κόντρα στους Τσέχους σπάσαμε ρεκόρ. Πριν καλά-καλά στηθεί στο γήπεδο η ελληνική άμυνα, η Τσεχία με δύο κάθετες μπαλιές στην πλάτη του Παπαδόπουλου και του Κατσουράνη κατάφερε να σκοράρει δύο φορές στα πρώτα έξι λεπτά με τον Γίρατσεκ και τον Πιλάρ.\nΣ' αυτό το επίπεδο η αντίδραση μετά από ένα τέτοιο σοκ εξελίσσεται πάντα σε δύσκολη υπόθεση. Για να ισορροπήσουν στοιχειωδώς το παιχνίδι οι Έλληνες διεθνείς πέρασαν τουλάχιστον 20 αγωνιστικά λεπτά αλλά μην φανταστεί κανείς ότι υπήρξε κάποια κοσμογονική αλλαγή. Οι Τσέχοι ήλεγχαν την αναμέτρηση με πίεση ψηλά την ίδια ώρα που η Ελλάδα προτιμούσε ανάπτυξη με μακρινές πάσες-εύκολη λεία για τους στόπερ του αντιπάλου.\nΟ τραυματισμός του Χαλκιά (αντικαταστάθηκε από τον Σηφάκη) υποχρέωσε τον Σάντος να "καταναλώσει" γρήγορα μια αλλαγή ενώ το σκηνικό αλά Πολωνία ολοκληρώθηκε με το ακυρωθέν γκολ του Φωτάκη στο 41' (αν ήταν σε θέση οφ-σάιντ ο Καλαματιανός μέσος ήταν για μία... τρίχα).\nΤα δύο γκολ της διαφοράς δεν άφηναν πολλά περιθώρια για επιλογές στον Σάντος. Ο Πορτογάλος εκλέκτορας προτίμησε, πολύ λογικά, να θυσιάσει ένα χαφ (Φωτάκη) για έναν καθαρό φορ (Γκέκας) με προφανή στόχο την υπερφόρτωση της επιθετικής γραμμής. Το δώρο του Τσεχ με το λάθος του στη φάση του 53' έδωσε το δικαίωμα στην Εθνική να μπει και πάλι στο παιχνίδι με το γκολ του Γκέκα και να διαμορφώσει συνθήκες αφόρητης πίεση για την τσέχικη άμυνα.\nΟπως αναμενόταν η Ελλάδα πήρε την μπάλα στα πόδια της και επιχείρησε να κάνει παιχνίδι. Η αλήθεια είναι ότι δεν τα κατάφερε πολύ καλά (προτιμήθηκαν και πάλι οι μακρινές και ψηλές πάσες) παρά το γεγονός ότι στο παιχνίδι πήρε θέση ακόμα και ο Μήτρογλου για να δοθεί ύψος στην ελληνική επίθεση. Οι όποιες προσπάθειες αναχαιτίστηκαν εύκολα από τους Τσέχους οι οποίοι εν τέλει νίκησαν και αύξησαν τις ελπίδες για τη δική τους πρόκριση. Η Εθνική πάντως ακόμα ελπίζει.\nΟ Γίρασεκ προκάλεσε πολλά προβλήματα στην ελληνική άμυνα, πέτυχε το πρώτο γκολ και εξελίχθηκε σε παίκτη κλειδί για την επίθεση της Τσεχίας.\nΜα φυσικά τα δύο πολύ γρήγορα γκολ των Τσέχων τα οποία ψαλίδισαν τις ελπίδες στην Εθνικής και δημιούργησαν και ψυχολογικά ντεσαβαντάζ.\nΑπό έναν παίκτη με το ταλέντο και τις παραστάσεις του Γιώργου Σαμαρά, ο Φερνάντο Σάντος περιμένει περισσότερα πράγματα. Προς το παρόν δεν τα παίρνει. Κάκιστη και η αντίδραση του Χαλκιά στη φάση του δεύτερου γκολ της Τσεχίας.\nΒασιλική παρέμβαση για το 1-0 των Χιτ\nΑστέρας Τρίπολης - ΠΑΟΚ 1-2\nΘέλει τον Σούσο για δανεικό\nΕΠΟ: "Όχι σε Παναθηναϊκό, ΠΑΣ, ΟΦΗ, Άρη, Πανιώνιο"\nΠΑΣ Γιάννινα - Ατρόμητος 1-1\nΝέο φορολογικό: Δηλώσεις τέλος για μισθωτούς και συνταξιούχους\nΙταλία: Σε ποιον πολιτικό δε θα έδινες ποτέ τα κλειδιά του σπιτιού σου;\nΦυλάκιση 29 μηνών σε λιμενικούς που έκλεβαν αλλοδαπούς\nΕπιχείρησε να αποδράσει αλλά κατέληξε στο νοσοκομείο\nΚύκλωμα τοκογλυφίας: Ο κατηγορούμενος έγινε ευεργέτης. Ανασκεύασε ένας ακόμα μάρτυρας\nΟ συνταξιούχος γκάνκστερ Al Pacino απέναντι στο απογειωτικό Fast & Furious 6\nΑνένδοτος ο Seth MacFarlane: "Δεν μπορώ να παρουσιάσω τα Όσκαρ ξανά"\nΤ. Πρωτόπαπας: Συγκλονισμένο το ΚΑΤ από το "χαμό" του - Ο αδερφός και η σύντροφός του επέστρεψαν στην Αθήνα\nΆλλαξέ το! 13 celebrities που τα έχουν βάψει άσπρα, μαύρα, μπλε, μωβ, κόκκινα, ξανθά\nΑλέξης Κούγιας: "Έχω κλείσει τα 62 μου χρόνια. Είμαι ερωτεύσιμος"\n5 αθλήματα και τα 39 twitters που πρέπει να ακολουθείς\nStreet art και καλές τέχνες σε ένα μπουκάλι\nΗ Βρετανίδα που ψηφίστηκε 3η πιο σέξι στον πλανήτη\nΜεγάλες ροκ μεταγραφές\n10 μουστάκια που αξίζουν το respect σου\nNokia Paragon: Ένα Nokia smartphone με …Android [Video]\nH Qualcomm παρουσιάζει Mirasol οθόνη 5.1″ με ανάλυση 2560×1440 [Video]\nApple και Google, τα δύο πολυτιμότερα brands παγκοσμίως για το 2013\n20 πράγματα που δε γνώριζες για τη Samsung [Infographic]\nXbox One vs PS4 και μερικές νέες πληροφορίες για gaming, αγοραπωλησίες και συμβατότητα


ΤΑ ΜΑΤΙΑ ΤΟΥ ΡΑ: EΠΙΒΕΒΑΙΩΝΩ ΤΟΝ ΑΝΕΜΟ\nEΠΙΒΕΒΑΙΩΝΩ ΤΟΝ ΑΝΕΜΟ\nΧτες στη συμβολή Πατησίων και Στουρνάρη και ενώ η πορεία κατά του Μνημονίου έφτανε στο τέλος της, ομάδα της ΔΕΛΤΑ(της γειτονιάς μας), επιτέθηκε εντελώς απρόκλητα και με βολίδες κρότου-λάμψης, διέλυσαν την πορεία και επιτέθηκαν στο πλήθος των φοιτητών και των πολιτών που μετείχαν! Μπήκα στη στοά, που στεγάζεται το θέατρο ΑΛΦΑ και εκεί βρήκαν καταφύγιο 10 περίπου πολίτες και φοιτητές, ενώ απέξω παρέλαυναν και πηγαινοέρχονταν με προκλητικό τρόπο παπάκια και μια μοτοσυκλέτα της ΔΕΛΤΑ, ενώ κάποιοι από τα παπάκια ξεπέζεψαν και άρχισαν να χτυπούν όποιον έβρισκαν μπροστά τους.\nΜια διαδηλώτρια, αφού τις επιτέθηκαν 3-4 αστυνομικοί, την έριξαν στο οδόστρωμα και άρχισαν να τη χτυπούν. Κάποιοι διαδηλωτές κατόρθωσαν να την αποσπάσουν από τα χέρια τους και να τη μεταφέρουν στη στοά για να της παρασχεθούν οι πρώτες βοήθειες, ενώ κατόπιν μεταφέρθηκε σε νοσοκομείο, γιατί υπέστη σοβαρή κάκωση!\nΑπό την άλλη σήμερα, τα κανάλια των επαγγελματιών σωτήρων του λαού μας ξελαρυγγιάζονται από το πρωί και μεταδίδουν, καθένα μια απροκάλυπτη παραπληροφόρηση:\n-Ελαφρώς τραυματισμένη μια Αμερικανίδα που έπεσε και χτύπησε στο οδόστρωμα το κεφάλι της.\n-Μετά από πρόκληση των διαδηλωτών, ομάδα Δέλτα επιτέθηκε κατά ομάδας ακροαριστερών που εκσφενδόνιζε πέτρες εναντίον της και τη διέλυσε.\n-Ελαφρά χτυπήθηκε μια διαδηλώτρια, μετά από συμπλοκή ακροαριστερών και ομάδας Δέλτα.\nΠαραθέτω το άρθρο του http://anemos5.blogspot.com/ όπου αναφέρει επακριβώς το συμβάν! Αλήθεια θα επιληφθεί κάποιος εισαγγελέας του περιστατικού και της κατάφορης παραβίασης των δικαιωμάτων των πολιτών να διαδηλώνουν και να εξετάσει κάτω από ποιες συνθήκες οι αστυνομικοί-τραμπούκοι επιτέθηκαν αναίτια ή πάλι θα κάνει η δικαιοσύνη τα στραβά μάτια; Ή μήπως πρέπει να το πάρουμε είδηση ότι έχουμε ΧΟΥΝΤΑ;\nΑναρτήθηκε από ΚΙΡΚΗ στις 11/16/2010 02:18:00 μ.μ.\nδεν το πήραμε είδηση ακόμη ότι έχουμε χούντα;\nΘα το πάρουμε μάλλον αύριο, που είναι η πορεία προς τιμή των νεκρών του Πολυτεχνείου.\nΤα χρυσοπληρωμένα μοντέλα - εκφωνητές των ειδήσεων της τιβί, γιατί, ό,τι άλλο είναι εκτός από δημοσιογράφοι που λένε ότι είναι, δεν λένε ποτέ την αλήθεια! Είναι μια ελεγχόμενη "δημοσιογραφία", που εξυπηρετεί τα συμφέροντα των κυβερνώντων και των μεγαλοκαρχαριών.\nΌλα είναι ελεγχόμενα στην τηλεόραση, ακόμη κι η πιο "χαζή" εκπομπή...\nΤην έχουμε τη Χούντα, αλλά μ' αρέσει να θέτω ρητορικές ερωτησούλες, διότι δεν παίρνω με δαύτες απάντηση καμιά!\nΗ Τιβούλα είναι κρεοπωλείον με τη βούλα και πολύ γελάω, άμα ακούω γύρω μου ανθρωπάκια να νομίζουν πως πληροφορούνται άμα την παρακολουθούν! Γελάω δε, ακόμα πιο πολύ, άμα ακούω τα παπαγαλάκια της να αναλύουν, να ερμηνεύουν, να γνωματεύουν...Έτσι, βοηθιέμαι και μεγεθύνω την οργή μου και θα την κάνω, μα τον Ρα, μπαστούνι, γκλίτσα, και θ' αρχίσω, σαν τον Άσημο, να ρίχνω στην πλάτη, όποιου τύχει και βρεθεί δίπλα μου, αλληγορικά, μήπως και αντιληφθεί κυριολεκτικά το μέγεθος της ηλιθιότητάς του!\nΣΤΗ ΧΩΡΑ ΤΩΝ ΠΙΘΗΚΩΝ\nΜΕ ΤΡΟΜΑΖΕΙ Η ΙΔΕΑ\n1,2,3, μέτρα.Έρχονται τα νέα Μέτρα!\nΣχήμα ανοιχτής παλάμης!\nΓια έναν κότινο